Q=4	C=3	SS=2	LS=0	PS=0	DC=0	LC=0	SD=0	BS=1	G0=135	G1=114	G2=55	DLID=az_RU	BODY=Һәгиги сәрвәти ахтарын. Лука 16:9 | Тәлим\n«Өзүнүзә бу шәр дүнјанын сәрвәтилә достлар газанын» (ЛУКА 16:9).\nНӘҒМӘ: 122, 129\nМадди вәсаитләримиздән Аллаһла достлуғумузу мөһкәмләндирмәк үчүн неҹә истифадә едә биләрик?\nКоммерсија фәалијјәтинин гулу олмамаг үчүн нә едә биләрик?\nНә үчүн сиз руһани хәзинәни ахтармаға гәти гәрарлысыныз?\n1, 2. Нә үчүн бу дүнјада касыб инсанлар һәмишә олаҹаг?\nДҮНЈАНЫН буҝүнкү игтисади системи амансыз вә әдаләтсиздир. Ҝәнҹләр иш тапмаға чәтинлик чәкирләр. Чохлары өз һәјатларыны тәһлүкәјә атыб һәјат сәвијјәси јүксәк олан өлкәләрә көчүр. Һәтта варлы өлкәләрдә белә, касыбчылыг баш алыб ҝедир. Варлыларла касыблар арасындакы учурум сүрәтлә бөјүјүр. Бир һесабламаја әсасән, дүнја әһалисинин ән варлы тәбәгәсинин 1 фаизинин пулу галан 99 фаизинин пулунун ҹәминә бәрабәрдир. Дүздүр, бу рәгәмләрин нә дәрәҹәдә дәгиг олдуғуну тәсдиг етмәк чәтиндир. Амма данылмаз бир факт вар: милјардларла инсан јохсуллугдан әзијјәт чәкдији һалда, бәзиләринин о гәдәр пулу вар ки, өзүндән сонракы бир нечә нәслә артыгламасы илә бәс едәр. Иса Мәсиһ дә бу аҹы һәгигәтлә разы иди. О демишди: «Касыблар һәмишә јаныныздадыр» (Марк 14:7). Бәс нә үчүн бу ҹүр бәрабәрсизлик вар?\n2 Иса Мәсиһ дәрк едирди ки, бу дүнјанын игтисади вәзијјәти јалныз Аллаһын Падшаһлығы ҝәләндән сонра дәјишәҹәк. Мүгәддәс Китаба әсасән, сијасәт вә динлә јанашы, Вәһј 18:3 ајәсиндә «таҹир» адланан аҹҝөз коммерсија сферасы да Шејтан дүнјасынын бир һиссәсидир *. Сијасәт вә сахта динлә мүнасибәтләримиздән фәргли олараг, әксәријјәтимизин Шејтан дүнјасынын тиҹари системинә бу вә ја диҝәр јолла бағлылығы вар.\n3. Бу мәгаләдә һансы суаллар арашдырылаҹаг?\n3 Бир мәсиһи кими, јахшы олар ки, дүнјанын коммерсија саһәсинә мүнасибәтимизи јохлајаг. Өзүмүзә нөвбәти суаллары верә биләрик: «Мадди вәсаитләримдән Јеһоваја сәдагәтими ҝөстәрмәк үчүн неҹә истифадә едә биләрәм? Коммерсија аләми илә әлагәми неҹә азалда биләрәм? Бу чәтин зәманәдә Јеһованын халгынын Она ҝүвәндијини һансы нүмунәләрдән ҝөрмәк олар?»\nНАДҮРҮСТ НӨКӘРБАШЫ ҺАГДА МӘСӘЛ\n4, 5. а) Иса Мәсиһин мәсәлиндәки нөкәрбашы һансы вәзијјәтлә үзләшмишди? б) Иса пејғәмбәр шаҝирдләринә һансы нәсиһәти верди?\n4 Лука 16:1—9 ајәләрини охујун. Иса Мәсиһин надүрүст нөкәрбашы һагда мәсәли инсаны дүшүнмәјә тәшвиг едир. Исрафчылыгда иттиһам олунандан сонра нөкәрбашы ағылла давраныр. О, ишдән говулаҹағыны билдији үчүн габагҹадан она көмәк едә биләҹәк достлар газаныр *. Әлбәттә, Иса Мәсиһ бу мәсәллә давамчыларыны надүрүст јолларла јашамаға сәсләмирди. О, демишди ки, «бу дөврүн оғуллары» белә давранаҹаг. Иса Мәсиһ бу мәсәл әсасында шаҝирдләринә ваҹиб бир фикри чатдырмаг истәјирди.\n5 О билирди ки, нөкәрбашы чәтин вәзијјәтә дүшдүјү кими, онун хидмәтчиләринин дә әксәријјәти һагсыз Шејтан дүнјасында мадди чәтинликләрлә үзләшәҹәк. Буна ҝөрә дә шаҝирдләринә белә бир мәсләһәт верир: «Өзүнүзә бу шәр дүнјанын сәрвәтилә достлар газанын ки, бу сәрвәт гуртаранда онлар [Јеһова вә Иса] сизи әбәди мәскәнләрә гәбул етсинләр». Бу мәсләһәтин бизә һансы фајдасы вар?\n6. Коммерсија фәалијјәтинин Аллаһын әзәли нијјәтинә дахил олмадығыны һарадан билирик?\n6 Дүздүр, Иса Мәсиһ дүнја малыны нә үчүн «шәр дүнјанын сәрвәти» адландырдығыны изаһ етмир. Амма Мүгәддәс Китабдан ачыг-ајдын ҝөрүнүр ки, Аллаһ әзәлдән дүнјада коммерсија фәалијјәтинин олмасыны истәмирди. Јеһова Адәмлә Һәвваны Әдән бағында һәр шејлә тәмин еләмишди (Јар. 2:15, 16). Бундан узун мүддәт сонра исә Јеһова мәсһ олунмушлара мүгәддәс руһ верәндә онларын һәр шејләри үмуми иди вә һеч кәс: «Бу мәнимкидир», — демирди (Һәв. 4:32). Әшија пејғәмбәр демишди ки, вахт ҝәләҹәк, инсанлар јерин сәрвәтиндән һавајы истифадә едәҹәкләр (Әшј. 25:6—9; 65:21, 22). Анҹаг о вахта гәдәр Исанын давамчылары ағылла давранмалыдырлар: онлар бу шәр дүнјанын сәрвәти илә доланмалы, ејни заманда исә Аллаһын разылығыны газанмаға чалышмалыдырлар.\nДҮНЈА МАЛЫНДАН АҒЫЛЛА ИСТИФАДӘ ЕДИН\n7. Лука 16:10—13 ајәләриндә һансы мәсләһәт вар?\n7 Лука 16:10—13 ајәләрини охујун. Мәсәлдәки нөкәрбашы бу достлары өз мәнфәәти үчүн газанмышды. Иса Мәсиһ исә давамчыларыны мадди-мәнфәәт ҝүдмәдән һәм онунла, һәм дә Јеһова илә дост олмаға сәсләјирди. Онун мәсәлдән сонра дедији сөзләр ҝөстәрир ки, «шәр дүнјанын сәрвәти» Аллаһа сәдагәтлә бағлыдыр. Јәни дүнја малындан неҹә истифадә етмәјимиз Аллаһа садиг олуб-олмадығымызы ҝөстәрир.\n8, 9. Бир чохлары «шәр дүнјанын сәрвәти»ндән неҹә истифадә едиб Јеһоваја сәдагәтләрини ҝөстәрирләр?\n8 Садиг олдуғумузу ҝөстәрмәјин бир үсулу үмумдүнја тәблиғ ишинә ианә етмәкдир (Мәт. 24:14). Мисал үчүн, Һиндистанда бир гызҹығаз дахыла пул јығмаг гәрарына ҝәлир. О, әлинә пул дүшдүкҹә ора атырды. Һәтта бунун хатиринә ојунҹаг да алмырды. Дахыл доланда о, ичәрисиндәки пулу үмумдүнја тәблиғ иши үчүн ианә едир. Һиндистанда кокос бағы олан бир гардаш малајалам тәрҹүмә офисинә чохлу мигдарда кокос бағышламышды. Тәрҹүмә офисинә кокос алмаг лазым олдуғу үчүн гардаш фикирләшир ки, пул вермәкдәнсә, елә кокосун өзүнү версә, даһа јахшы олар. Бәли, бу, ағылла давранмаг демәкдир. Јунаныстандакы баҹы-гардашлар да мүнтәзәм олараг Бејтел аиләсинә зејтун јағы, пендир вә диҝәр әрзаглар ианә едирләр.\n9 Диҝәр бир нүмунәјә бахаг. Шри-Ланкадан олан бир гардаш һал-һазырда башга өлкәдә јашајыр. О, өз евини јығынҹаг ҝөрүшләринин, топлантыларын кечирилмәси вә таммүддәтли хидмәтчиләрин орада јашамасы үчүн истифадәјә вериб. Бу, гардашы мүәјјән ҝәлир әлдә етмәкдән мәһрум етсә дә, мадди дурумлары ашағы олан баҹы-гардашлар үчүн әвәзсиз көмәкдир. Тәблиғ фәалијјәтимизин гадаған олундуғу өлкәләрдә баҹы-гардашлар өз евләриндә ибадәт ҝөрүшләринин кечирилмәсинә шәраит јарадырлар. Бунун сајәсиндә өнҹүлләрә вә диҝәр баҹы-гардашлара кирајә јер тутмаға еһтијаҹ галмыр.\n10. Сәхавәтли олмағын һансы фајдалары вар?\n10 Бу нүмунәләр ҝөстәрир ки, Аллаһын халгы руһани ишләрлә јанашы, хырда ишләрдә дә, мәсәлән, мадди вәсаитләринин истифадәсиндә дә етибарлыдыр (Лука 16:10). Бәс Јеһованын достлары вердикләри гурбанлара неҹә јанашырлар? Онлар баша дүшүрләр ки, сәхавәтли олмаг «һәгиги сәрвәти» газанмағын бир јолудур (Лука 16:11). Мүнтәзәм олараг Падшаһлығын ишинә ианә едән бир баҹы алдығы немәтләр һагда дејир: «Илләр әрзиндә өзүмдә мараглы бир шејин баш вердијини һисс еләмишәм. Фикир вермишәм ки, сәхавәтли олмаг башгаларына гаршы мүнасибәтимә тәсир ҝөстәриб. Инди мәним үчүн сәбир етмәк, бағышламаг, мәсләһәти гәбул етмәк, уғурсузлуға таб ҝәтирмәк, пис рәфтара дөзмәк даһа асандыр». Сәхавәтли олмағын онлара нә гәдәр фајда ҝәтирдијини өз тәҹрүбәсиндән ҝөрәнләрин сајы аз дејил (Зәб. 112:5; Мәс. 22:9).\n11. а) Сәхавәтли олмағымыз ағылла даврандығымызы неҹә ҝөстәрир? б) Бу ҝүн Аллаһын халгынын 2 Коринфлиләрә 8:13—15 ајәләринә әмәл етдији нәдән ҝөрүнүр? (Мәгаләнин әввәлиндәки шәклә бахын.)\n11 Мадди вәсаитләримизи Падшаһлығын ишинә сәрф етмәјин ағыллы һәрәкәт олдуғуну башга тәрәфдән дә ҝөрә биләрик. Бу, вәзијјәтимиздән башгаларынын хејри үчүн истифадә етмәјә көмәк едир. Мәсәлән, әҝәр бизим мадди вәзијјәтимиз јахшыдырса, амма таммүддәтли хидмәтдә иштирак етмәк, тәләбат олан әразијә көчмәк имканымыз јохдурса, етдијимиз ианәләрин сајәсиндә башгаларынын хидмәтдә иштирак етмәсинә шәраит јаратмыш олуруг (Мәс. 19:17). Ианәләр хош хәбәрә һај верән инсанларын чох олдуғу касыб әразиләри әдәбијјатла тәмин етмәјә вә орадакы тәблиғ ишини дәстәкләмәјә көмәк едир. Конго, Мадагаскар вә Руанда кими өлкәләрдә Мүгәддәс Китаб нүсхәләри чох баһадыр. Бәзән онларын гијмәти бир һәфтәлик вә ја бир ајлыг әмәкһаггына бәрабәр олур. Узун илләр орадакы диндашларымыз аиләләри үчүн јемәк, јохса Мүгәддәс Китаб алмаг сечими гаршысында галырдылар. Анҹаг инди көнүллү ианәләрин вә «сиздәки боллуг онлардакы әскиклији... долдурсун» ајәсинә ујғун давранмағын сајәсиндә Јеһованын тәшкилаты Мүгәддәс Китабын тәрҹүмә олунмасыны вә аиләнин һәр бир үзвүнә, еләҹә дә Мүгәддәс Китабы өјрәнәнләрә чатаҹаг сајда чап едилмәсини малијјәләшдирир. (2 Коринфлиләрә 8:13—15 ајәләрини охујун.) Беләҹә, һәм верәнин, һәм дә аланын Јеһованын досту олмаг имканы олур.\nҜӨЗҮНҮЗ ДҮНЈА МАЛЫНДА ОЛМАСЫН\n12. Ибраһим пејғәмбәр Аллаһа ҝүвәндијини неҹә ҝөстәрди?\n12 Јеһова илә дост олмағын башга бир јолу дүнја малынын далынҹа гачмамаг вә ҝүҹүмүзү «һәгиги сәрвәт» ахтармаға сәрф етмәкдир. Бөјүк иман саһиби олан Ибраһим пејғәмбәр Јеһова илә достлуғу наминә ҝүндән-ҝүнә чичәкләнән Ур шәһәрини тәрк едиб чадырларда јашамаға разы олмушду (Ибр. 11:8—10). Онун үчүн әсл сәрвәтин мәнбәји Јеһова Аллаһ иди вә о, мадди шејләр далынҹа гачараг Аллаһа етибар етмәдијини ҝөстәрмәк истәмирди (Јар. 14:22, 23). Иса пејғәмбәр дә бу ҹүр иманын ваҹиблијини вурғулајараг варлы бир кишијә демишди: «Әҝәр камил бәндә олмаг истәјирсәнсә, ҝет, нәјин варса, һамысыны сат, касыблара пајла. Онда ҝөјдә хәзинән олаҹаг. Сонра мәним ардымҹа ҝәл» (Мәт. 19:21). Бу ҹаван оғланда Ибраһим пејғәмбәр гәдәр иман олмадығындан, о бу дәвәтә һај вермәди. Амма һәмин дөврдә Аллаһа ҝүвәнән инсанлар да вар иди.\n13. а) Һәвари Булус Тимутијә һансы мәсләһәти вермишди? б) Булусун мәсләһәтинә биз неҹә әмәл едә биләрик?\n13 Тимути иманлы инсанлардан иди. Һәвари Булус ону «Мәсиһ Исанын ҹәсур әсҝәри» адландырыб нөвбәти мәсләһәти вермишди: «Ахы әсҝәрликдә олан һеч бир адам газанҹ әлдә етмәк үчүн һәрбидән кәнар ишләрлә мәшғул олмур, әксинә, ону һәрби хидмәтә чағырмыш адамын рәғбәтини газанмаға чалышыр» (2 Тим. 2:3, 4). Јеһованын буҝүнкү хидмәтчиләри, о ҹүмләдән бир милјондан артыг таммүддәтли хидмәтчи ордусу әлләриндән ҝәлән гәдәр Булусун мәсләһәтинә әмәл едирләр. Онлар бу аҹҝөз дүнјанын ширникдириҹи рекламларынын тәсиринә ујмурлар. Даим Мәсәлләр 22:7 ајәсиндәки принсипи хатырлајырлар: «Борҹ алан да борҹ верәнин нөкәри»дир. Шејтанын да елә истәдији одур ки, биз гул кими чалышараг бүтүн ҝүҹүмүзү вә вахтымызы дүнја малына сәрф едәк. Вердијимиз бәзи гәрарлар бизи илләр боју маддијјатын гулу едә биләр. Мәсәлән, ев, машын, тәһсил вә һәтта тәмтәраглы тој үчүн бөјүк кредитләр ҝөтүрмәклә ағыр јүк алтына ҝирмиш оларыг. Амма һәјатымызы садәләшдирир, борҹ-хәрҹимизи азалдырыгса, ағылла давранмыш олуруг. Беләҹә, коммерсијанын көләлијиндән чыхараг сәрбәст олуб Аллаһа даһа чох хидмәт едә биләҹәјик (1 Тим. 6:10).\n14. Биздә һансы гәтијјәт олмалыдыр? Нүмунә чәкин.\n14 Һәјатымызы садәләшдирмәк үчүн Аллаһын Падшаһлығыны биринҹи јерә гојмалыјыг. Мәсәлән, бир әр-арвадын ҝәлирли бизнеси вар иди. Амма онлар јенидән таммүддәтли хидмәтә башламаг истәдикләри үчүн бизнесләрини, ҝәмиләрини вә диҝәр әшјаларыны сатдылар. Бундан сонра онлар көнүллү кими Уорвикдә (Нју-Јорк) баш идарәнин тикинтисинә көмәк етдиләр. Бу әр-арвад үчүн Бејтелдә гызы вә күрәкәни илә чијин-чијинә хидмәт етмәк әсл мүкафат иди. Үстәлик, һәмин вахт бу гардашын валидејнләри дә бир нечә һәфтә Уорвик лајиһәсинин тикинтисиндә иштирак етмишдиләр. Колорадода (АБШ) өнҹүл кими хидмәт едән бир баҹы банкда јарымштат иш тапмышды. Мүдиријјәт баҹынын ишиндән о гәдәр разы галмышды ки, она алдығы маашдан үч дәфә артыг маашы олан иш тәклиф етмишди. Амма баҹы хидмәтә әввәлки гәдәр вахт ајыра билмәјәҹәјинә ҝөрә бу ишдән имтина едир. Бу, Јеһованын халгынын вердији сајсыз-һесабсыз гурбанлардан јалныз бир нечәсидир. Аллаһын Падшаһлығыны һәр шејдән үстүн тутмагла ҝөстәририк ки, бизим үчүн Јеһова илә достлуғумуз бу дүнјанын тәклиф етдији вар-дөвләтдән гат-гат дәјәрлидир.\nДҮНЈА МАЛЫ ДҮНЈАДА ГАЛАР\n15. Инсаны ән чох һансы зәнҝинлик хошбәхт едир?\n15 Вар-дөвләт Аллаһын хејир-дуасынын ҝөстәриҹиси дејил. Јеһова хејир-бәрәкәти хејирли ишләрлә зәнҝин олан инсанлара бәхш едир. (1 Тимутијә 6:17—19 ајәләрини охујун.) Мәсәлән, Лусија * адлы бир баҹы Албанијада тәблиғчиләрә тәләбат олдуғуну ешидир. Буна ҝөрә дә 1993-ҹү илдә Италијадан ора көчүр. О, бу аддымы һеч бир ҝәлир јери олмадан, Јеһоваја там ҝүвәнәрәк атыр. Бурада олдуғу мүддәтдә баҹы албан дилини өјрәнир вә 60 нәфәрә вәфтиз олмаға көмәк едир. Дүздүр, Аллаһын халгынын әксәријјәти белә мәһсулдар әразиләрдә хидмәт етмир. Амма башгаларынын һәгигәти тапмасы вә бу јолда галмасы үчүн етдијимиз ән хырда шеј дә чох дәјәрлидир вә бу, бизә әбәди севинҹ ҝәтирәҹәк (Мәт. 6:20).\n16. а) Коммерсија сферасыны һансы агибәт ҝөзләјир? б) Ҝәләҹәкдә баш верәҹәк һадисәләри билмәјимиз маддијјата мүнасибәтимизә неҹә тәсир едәҹәк?\n16 Лука 16:9 ајәсиндә шәр дүнјанын сәрвәти «гуртарса» јох, «гуртаранда» сөзләри јазылыб. Бәли, буҝүнкү ҝүндә банклар ифласа уғрајыр, бәзи өлкәләрдә игтисади бөһранлар баш верир, јахын ҝәләҹәкдә исә вәзијјәт даһа да писләшәҹәк. Шејтан дүнјасынын сијаси, дини вә коммерсија сферасы бүсбүтүн мәһв едиләҹәк. Һизгијал вә Сәфәнја пејғәмбәр јазмышдылар ки, бу ҝүн коммерсија саһәсинин әсасыны тәшкил едән гызыл вә ҝүмүш дәјәрдән дүшәҹәк (Һизг. 7:19; Сәф. 1:18). Тәсәввүр един ки, сиз өмрүнүзүн сон ҝүнләрини јашајырсыныз вә бу заман баша дүшүрсүнүз ки, әсл хәзинәни бу шәр дүнјанын сәрвәтинә гурбан вермисиниз. Өзүнүзү неҹә һисс едәрдиниз? Јәгин һәјатыны пул јығмаға һәср едән, амма сонра бу пулларын сахта олдуғуну өјрәнән адамын кечирдији һиссләри кечирәрдиниз (Мәс. 18:11). Бәли, Лука 16:9 ајәсиндә јазылдығы кими, бу дүнјанын сәрвәти гуртараҹаг. Буна ҝөрә дә ондан ҝөјләрдә достлар газанмаг үчүн истифадә етмәк имканыны әлдән вермәјин. Әмин олун ки, Падшаһлығын ишини ирәли апармаг үчүн етдијиниз һәр бир шеј сизи Аллаһын гаршысында зәнҝин едәҹәк.\n17, 18. Аллаһын достларыны ҝәләҹәкдә һансы немәтләр ҝөзләјир?\n17 Аллаһын Падшаһлығы јер үзүнү идарә едәндә һеч ким кирајә евләрдә јашамајаҹаг вә кредит ҝөтүрмәјә еһтијаҹ галмајаҹаг. Гида пулсуз вә бол олаҹаг, һәким вә дава-дәрман лазым олмајаҹаг. Јеһованын халгы јерин мәһсулунун ләзиз тәамларындан дојунҹа бәһрәләнәҹәкләр. Гызыл, ҝүмүш вә баһалы даш-гашлар ҝәлир әлдә етмәк үчүн јох, бәр-бәзәк әшјасы кими истифадә олунаҹаг. Јүксәк кејфијјәтли ағаҹ, даш вә метал материаллары ҝөзәл евләр инша етмәк үчүн пулсуз олаҹаг. Достларымыз мәнфәәт әлдә етмәк мәгсәдилә јох, көнүл хошлуғу илә бизә көмәк едәҹәкләр. Гурулаҹаг јени дүнјанын немәтләрини бир-биримизлә тәмәннасыз бөлүшәрәк өмүр сүрәҹәјик.\n18 Бу, Јеһова Аллаһла вә Иса Мәсиһлә достлуг мүнасибәтләри гуранларын алаҹаглары мисилсиз немәтләрин бир зәррәсидир. Јеһованын јер үзүндә јашајан садиг хидмәтчиләри Иса Мәсиһин нөвбәти сөзләрини ешидәндә севинҹләри јерә-ҝөјә сығмајаҹаг: «Еј Атамын мүбарәк бәндәләри! Ҝәлин, бәшәрин тәмәли гојуландан бәри сизин үчүн һазырланмыш Падшаһлығы мирас алын» (Мәт. 25:34).\n^ абз. 2 Бу мәгаләдә «коммерсија» ифадәси алтында Шејтан дүнјасынын бир һиссәси олуб, инсанлары еһтијаҹ дујмадыглары шејләри алмаға тәшвиг едән, мәнфәәт әлдә етмәјә јөнәлдилмиш фәалијјәт саһәси нәзәрдә тутулур.\n^ абз. 4 Иса Мәсиһ нөкәрбашыја гаршы ирәли сүрүлән иттиһамларын һаглы олуб-олмамасы барәдә бир фикир сөјләмир. Лука 16:1 ајәсиндә «иттиһам» кими тәрҹүмә олунан јунан сөзү нөкәрә бөһтан атылдығы фикрини верә биләр. Амма Исанын мәгсәди нөкәрин нә үчүн иттиһам олундуғуну изаһ етмәк дејилди. О, диггәти нөкәрин бу мәсәләдә неҹә даврандығына јөнәлдир.\n^ абз. 15 Лусија Мүссанет баҹынын биографијасыны «Ојанын!» журналынын 2003-ҹү ил 22 ијун сајынын 18—22-ҹи сәһифәләриндән (рус.) тапа биләрсиниз.\nИНТЕРНЕТ ВАСИТӘСИЛӘ НЕҸӘ ИАНӘ ЕТМӘК ОЛАР?\nМүгәддәс Китаб үзрә үмумдүнја маарифләндирмә иши вә һуманитар јардым ишләри көнүллү ианәләр һесабына һәјата кечирилир. Интернет васитәсилә ианә етмәк үчүн jw.org сајтына дахил олуб сәһифәнин сонунда јерләшән «Дүнја мигјасында апарылан ишимизә ианә» бөлмәсинә дахил олун.


Q=12	C=6	SS=4	LS=4	PS=2	DC=2	LC=0	SD=0	BS=1	G0=38	G1=16	G2=6	DLID=az_RU	BODY=Јусиф. Бир гулун һекајәси | Ушаглар үчүн Мүгәддәс Китаб һекајәләри\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Алманија жест дили Америка жест дили Британија жест дили Валенсија Вјетнам Галисија дили Данимарка Исвеч Конго Литва Нидерланд Ниҝериа пиҹини Норвеч Понапе Сејшел креолу Таити Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман африкаанс ачоли ашағы алман баса (Камерун) баск бикол бислама болгар булу варај везо венда га газах ган гарифуна гуарани гуахиро гырғыз дхолуо еве ермәни естон зулу ибан ибинда ибо илок инҝилис ирланд испан италјан кабовердиану кабре каннада каонде каталан кекчи кечуа (Анкаш) кечуа (Куско) киконго кикујју кинјаруанда кирунди кисонге кичуа (Имбабура) кичуа (Чимборасо) кореја коса куангали куанјама латыш лингала луганда макуа малагаси малај малајалам маратһ мајја маҹар михе море науатл (Хуастека) нгабар ндебеле ндебеле (Зимбабве) нзема нјунгве осетин пангасинан пиҹин (Камерун) полјак португал португал (португал) пәнҹаб румын сапотек (Лачигуири) себуан сена сепеди серб серб (латын) сесуто (Ҹәнуби Африка) сетсвана сингал словак словен сотсил сранан-тонго суаһили тагалог таи тамил тандрој тараски тви телугу тетела тотонак тохолабал тсонга тумбука түрк уруунд фин фон франсыз хорват чех чибемба читонга читонга (Зимбабве) читонга (Малави) чичева чол шона јао јоруба јунан ҝүрҹү Һаити креолу һауса һереро һилигајнон һинд әрәб\nБир гулун һекајәси\nЈусиф Јагуб пејғәмбәрин кичик оғулларындан биридир. Бөјүк гардашлары фикир верирләр ки, аталары Јусифи даһа чох истәјир. Сәнҹә, бу, онлара неҹә тәсир едир? Онлар Јусифә пахыллыг едирләр. Бир ҝүн Јусиф гејри-ади јуху ҝөрүр. Ҝедиб бу јухуну гардашларына данышыр. Гардашлары јухуну белә јозурлар ки, ҝүн ҝәләҹәк онлар Јусифә баш әјәҹәкләр. Бу һадисәдән сонра онларын Јусифи ҝөрәси ҝөзләри олмур!\nБир ҝүн Јусифин гардашлары Сиһам шәһәринин јахынлығында гојун отарырлар. Јагуб Јусифи гардашларынын јанына ҝөндәрир ки, онлардан һал-әһвал тутсун. Онлар узагдан Јусифин ҝәлдијини ҝөрүб бир-бириләринә дејирләр: «Будур, јуху ҝөрәнимиз ҝәлир. Ҝәлин ону өлдүрәк!» Гардашлары Јусифи тутуб дәрин гујуја атырлар. Анҹаг гардашлардан бири олан Јәһуда дејир: «Ону өлдүрмәјин! Ҝәлин ону гул кими сатаг». Беләҹә, онлар Јусифи Мисирә ҝедән мәдјәнли таҹирләрә 20 ҝүмүшә сатырлар.\nСонра гардашлары Јусифин палтарыны кечи ганына булајыр вә аталарына јоллајыб сорушурлар: «Бах ҝөр оғлунун палтарыдыр?» Јагуб фикирләшир ки, Јусифи вәһши һејван өлдүрүб. Онун үрәји парчаланыр, һеч ким ону тәсәлли едә билмир.\nЈусиф Мисирдә Фитфир адлы сарај әјанына сатылыр. Јеһованын нәзәри Јусифин үстүндә олур. Фитфир Јусифин һәр ишин өһдәсиндән јахшы ҝәлдијини ҝөрүб, она етибар едир. Чох кечмәмиш, Фитфир өзүнә мәхсус олан һәр шејин идарәсини Јусифә тапшырыр.\nФитфирин арвады Јусифин јарашыглы вә ҝүҹлү олдуғуну ҝөрүр. О, һәр ҝүн Јусифә дејир ки, онунла јатсын. Бәс Јусиф нә едир? О, разылыг вермәјиб дејир: «Јох! Бу дүзҝүн дејил. Ағам мәнә ҝүвәнир. Һәм дә ки, сән онун арвадысан. Әҝәр мән сәнинлә јатсам, Аллаһа гаршы ҝүнаһ етмиш оларам!»\nБир ҝүн Фитфирин арвады Јусифи онунла јатмаға мәҹбур едир. О, Јусифин палтарындан јапышыр. Анҹаг Јусиф гачыр. Фитфир евә ҝәләндә арвады јаландан дејир ки, Јусифин ону зорламаг истәјиб. Фитфир чох һирсләнир вә Јусифи зиндана атыр. Анҹаг Јеһова Јусифи јаддан чыхармыр.\n«Аллаһын гүдрәтли әли алтында тәвазөкар олун. Вахты ҝәләндә О, сизи уҹалдаҹаг» (1 Бутрус 5:6)\nСуаллар: Јусифин гардашлары она гаршы неҹә давранырлар? Нәјә ҝөрә Јусифи зиндана салырлар?\nЈарадылыш 37:1—36; 39:1—23; Һәвариләрин ишләри 7:9\nЈусиф Мисир дијарында\nҺеч кәс сәни ҝөрмәјәндә белә Аллаһын үрәјини неҹә севиндирә биләрсән? Бу Мүгәддәс Китаб һекајәсини оху вә Јусифин нүмунәсиндән өзүнә ибрәт дәрси ҝөтүр.\nЈусиф көләлијә сатылыр\nБу шәкли јүклә, рәнҝлә вә Мүгәддәс Китаба ујғун ҝәлмәјән ики сәһви тап.


Q=7	C=5	SS=2	LS=2	PS=0	DC=2	LC=0	SD=0	BS=3	G0=108	G1=88	G2=48	DLID=az_RU	BODY=Гој илаһи ганун вә принсипләр виҹданымыза һаким олсун | Тәлим\nДИЛИ: Aзәрбајҹан (кирил әлифбасы) Јапонија жест дили Австралија жест дили Азәрбајҹан (латын әлифбасы) Алманија жест дили Алтај Америка жест дили Ангола жест дили Арҝентина жест дили Белиз креолу Боливија жест дили Бразилија жест дили Британија жест дили Венесуела жест дили Вјетнам Гватемала жест дили Данимарка Еквадор жест дили Замбија жест дили Зимбабве жест дили Индонезија Индонезија жест дили Исвеч Испанија жест дили Италија жест дили Квебек жест дили Кенија жест дили Кирибати Колумбија жест дили Конго Кореја жест дили Коста-Рика жест дили Куба жест дили Литва Македонија Малави жест дили Маршалл Маҹарыстан жест дили Мексика жест дили Мозамбик жест дили Мјанма Непал Нидерланд Никарагуа жест дили Ниҝериа пиҹини Норвеч Панама жест дили Парагвај жест дили Перу жест дили Полша жест дили Понапе Португалија жест дили Румынија жест дили Салвадор жест дили Самоа Словакија жест дили Соломон Адалары пиҹини Тајван жест дили Тонга Тувалу Украјна Филиппин жест дили Финландија жест дили Фиҹи Франса жест дили Чехија жест дили Чили жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) Чин жест дили адангме албан алман алур ами амһара африкаанс ашағы алман ајмара баса (Камерун) башгырд бенгал бикол болгар булу варај венда волајта га ган гарифуна гуарани гуҹарат гырғыз дамара дигорон дуала дхолуо еве едо ермәни ермәни (гәрб) есан естон ефик занде зулу ибанаг ибо иврит илок инҝилис исланд исоко испан италјан кабовердиану кабре какчикел каннада каонде каталан кекчи кечуа (Анкаш) кечуа (Боливија) кикамба кикујју килуба кинјаруанда кирунди кисонге кореја коса куангали куанјама күрд курманҹи күрд курманҹи (Гафгаз) күрд курманҹи (кирил) латыш лингала лози лувале луганда лунда малагаси малај малајалам мам мамбве-лунгу маратһ масатек (Хуаутла) мајја маҹар мбунда мегрел михе миштек (Ҝерреро) монгол море моту науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар ндебеле ндебеле (Зимбабве) ндонга нзема окпе оромо осетин пангасинан папјаменто (Күрасао) пиҹин (Камерун) полјак португал португал (португал) пәнҹаб румын рус рус жест дили санго сапотек (Истм) свати себуан сепеди сепулана серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) тагалог таи тамил тараски татар таҹик тви телугу тетела тетум (Дили) тзелтал тив тигре тлапанек ток-писин тотонак тохолабал тсонга тумбука түрк түркмән урһобо фарс фин фон франсыз хорват чех чибемба чилуба чинјанја читонга читонга (Зимбабве) читонга (Малави) чичева чол чуваш шона јао јапон јоруба јунан јунан жест дили ҝүрҹү Ҹәнуби Африка жест дили ҹола Һаити креолу Һиндистан жест дили Һондурас жест дили һауса һереро һилигајнон һинд һири-моту әрәб өзбәк өзбәк (латын)\n«Өјүдләринә фикир верирәм» (ЗӘБ. 119:99).\nНӘҒМӘ: 127, 88\nҺансы мәнада виҹданымыз компаса бәнзәјир?\nАллаһын ганунларына севҝимизи артырмаг нә үчүн ваҹибдир?\nВиҹданымыз јеткинлијә ирәлиләмәјә неҹә көмәк едир?\n1. Инсанлары һејванлардан үстүн едән ҹәһәтләрдән бири һансыдыр?\nИНСАНЫ һејвандан үстүн едән ҹәһәтләрдән бири онун виҹданыдыр. Јеһова илк инсаны јараданда она бу әнамы вермишди. Адәмлә Һәвванын Јеһованын ганунуну поздугдан сонра ҝизләнмәси буну ајдын ҝөстәрир. Ҝөрүнүр виҹданлары онлары нараһат етмишди.\n2. Һансы мәнада виҹданы компаса бәнзәтмәк олар? (Мәгаләнин әввәлиндәки шәклә бахын.)\n2 Виҹданы зәиф тәрбијә олунмуш инсаны компасы дүзҝүн ишләмәјән ҝәмијә бәнзәтмәк олар. Белә компасла сәјаһәтә чыхмаг чох тәһлүкәлидир. Күләк вә океанын ахыны асанлыгла ҝәминин истигамәтини дәјишә биләр. Амма дүзҝүн тәнзимләнмиш компас капитана ҝәмини дүзҝүн истигамәтдә сахламаға көмәк едир. Ејнилә, виҹдан, јәни јахшыны писдән ајырмаға көмәк едән бу дахили һисс бизи дүзҝүн истигамәтә јөнәлдә биләр. Лакин виҹданымызын бизә доғру јол ҝөстәрмәси үчүн ону дәгиг «тәнзимләмәлијик».\n3. Виҹданы дүзҝүн тәрбијә етмәјәндә нә баш верир?\n3 Дүзҝүн тәрбијә олунмајан виҹдан инсаны пис ишләр ҝөрмәкдән чәкиндирмир (1 Тим. 4:1, 2). Һәтта бу ҹүр виҹдан инсаны «писә јахшы» кими бахмаға вадар едә биләр (Әшј. 5:20). Иса Мәсиһ давамчыларыны хәбәрдар етмишди: «Елә бир вахт ҝәләҹәк ки, сизи өлдүрән һәр кәс бу јолла Аллаһа гуллуг етдијини дүшүнәҹәк» (Јәһ. 16:2). Шаҝирд Стефаны вә диҝәрләрини өлдүрәнләр бу ҹүр дүшүнүрдү (Һәв. 6:8, 12; 7:54—60). Мараглыдыр ки, тарих боју бир чох диндар инсан гәтл вә диҝәр ҹинајәтләр төрәдәрәк буну Аллаһ јолунда етдијини дејиб. Әслиндә исә онлар бунунла Аллаһын ганунларына зидд давраныблар! (Чых. 20:13). Бу инсанларын виҹданынын онлары сәһв истигамәтә јөнәлтдији ҝүн кими ајдындыр!\n4. Виҹданымызын һәр заман доғру јолу ҝөстәрмәси үчүн нә едә биләрик?\n4 Неҹә едә биләрик ки, виҹданымыз һәр заман доғру јолу ҝөстәрсин? Аллаһын Кәламында јазылмыш ганун вә принсипләр «тәлим, тәнбеһ, ислаһ үчүн, һәм дә салеһлијә ујғун тәрбијә үчүн фајдалыдыр» (2 Тим. 3:16). Бунунла јанашы, биз Аллаһын Кәламыны дәриндән арашдырыб мүталиә етмәклә вә орада јазыланлары һәјатымызда тәтбиг етмәклә виҹданымызы Аллаһын әмрләринә гаршы даһа һәссас едә биләр вә етибарлы бәләдчијә саһиб ола биләрик. Ҝәлин Јеһованын ганун вә принсипләринин бизим виҹданымызы неҹә тәрбијә етдијини нәзәрдән кечирәк.\nГОЈ ИЛАҺИ ГАНУНЛАР БИЗӘ ТӘЛИМ ВЕРСИН\n5, 6. Аллаһын ганунлары бизә неҹә фајда ҝәтирир?\n5 Аллаһын ганунларынын бизә фајда ҝәтирмәси үчүн онлары охумаг вә ја онлардан садәҹә хәбәрдар олмаг кифајәт дејил. Биз бу ганунлары севмәји вә онлара һөрмәт етмәји өјрәнмәлијик. Кәламда јазылыб: «Јахшылығы севин, пислијә нифрәт един» (Амс. 5:15). Бәс буну неҹә едә биләрик? Илк нөвбәдә һәр шејә Јеһованын ҝөзү илә бахмағы өјрәнмәк лазымдыр. Мәсәлән, тәсәввүр един ки, ҝеҹәләр јахшы јата билмирсиниз. Һәкиминиз сизә пәһриз сахламағы, идманла мәшғул олмағы вә һәјат тәрзиниздә дәјишиклик етмәји мәсләһәт ҝөрүр. Онун ҝөстәришләринә әмәл етдикдән сонра бунун фајдасыны ҝөрүрсүнүз. Сөзсүз ки, нормал һәјата гајытмаға көмәк етдији үчүн һәкиминизә миннәтдар оларсыныз.\n6 Ејнилә, Јараданымыз бизи ҝүнаһын аҹы нәтиҹәләриндән горумаг вә јашајышымызы јахшылашдырмаг үчүн мүәјјән ганунлар вериб. Мәсәлән, бизи јалан, һијләҝәрлик, оғурлуг, ҹинси әхлагсызлыг, зоракылыг вә ҹиндарлыгдан чәкиндирән ганунларын фајдасы һагда дүшүнәк. (Мәсәлләр 6:16—19 ајәләрини охујун; Вәһј 21:8). Јеһованын бујурдуғу кими давранмағын хејрини ҝөрәндә тәбии олараг Она вә вердији ганунлара мәһәббәтимиз бирә-беш артыр.\n7. Мүгәддәс Китабдакы реал һадисәләри охумаг вә дәринлијинә вармаг бизә һансы саһәдә көмәк едә биләр?\n7 Һәјатда нәјисә өјрәнмәк үчүн башымызын дашдан даша дәјмәсинә еһтијаҹ јохдур. Биз Мүгәддәс Китабда ады чәкилән шәхсләрин сәһвиндән өзүмүзә ибрәт ҝөтүрә биләрик. Мәсәлләр 1:5 ајәсиндә јазылыб: «Һикмәтли гулаг асар, елмини артырар». Биз ән үстүн елми Аллаһдан ала биләрик. Бунун үчүн Мүгәддәс Китабда јазылан реал һадисәләри охујуб дәринлијинә вармаг ҝәрәкдир. Мәсәлән, Давуд падшаһын Аллаһын ганунуну позуб Бадсәба илә зина едәндән сонра неҹә изтираб чәкдијини хатырлајаг (2 Ишм. 12:7—14). Мүгәддәс Китабдан бу һиссәни охујандан сонра өзүмүзә нөвбәти суаллары верә биләрик: «Давуд падшаһ бу изтираблара дүчар олмамаг үчүн нә едә биләрди? Мән буна бәнзәр сынагла үзләшсәм, неҹә давранарам? Давуд кими ҝүнаһа јол верәрәм, јохса Јусиф кими гачарам?» (Јар. 39:11—15). Ҝүнаһын һансы аҹы нәтиҹәләр ҝәтирдији үзәриндә дүшүнсәк, үрәјимиздә «пислијә нифрәт» һисси даһа ҝүҹлү олаҹаг.\n8, 9. а) Виҹданымызын функсијасы нәдән ибарәтдир? б) Јеһованын принсипләри илә виҹданымыз арасында һансы бағлылыг вар?\n8 Биз Јеһова Аллаһын нифрәт етдији әмәлләрдән узаг дуруруг. Бәс әҝәр үзләшдијимиз вәзијјәтлә бағлы Мүгәддәс Китабда конкрет ганун јохдурса, онда неҹә? Белә вәзијјәтдә Аллаһын биздән неҹә давранмағымызы истәдијини һарадан билә биләрик? Бу заман виҹдан әнамы көмәјимизә чатыр.\n9 Севән Јараданымыз виҹданымыза бәләдчилик едән принсипләр вериб. О дејир: «Мән сәнин Аллаһын Јеһовајам, Мән сәнин хејринә сәни өјрәдирәм, сәни ҝетмәли олдуғун јолла апарырам» (Әшј. 48:17, 18). Јеһованын принсипләри үзәриндә дәриндән дүшүнмәклә вә онларын үрәјимизә тәсир етмәсинә имкан вермәклә виҹданымызы тәрбијә едиб дүзҝүн истигамәтә јөнәлдә биләрик. Вә беләҹә, виҹданымыз бизә дүзҝүн гәрарлар вермәјә көмәк едәҹәк.\nГОЈ ИЛАҺИ ПРИНСИПЛӘР БИЗӘ БӘЛӘДЧИЛИК ЕТСИН\n10. Принсип нәдир вә Иса Мәсиһ тәлим верәркән принсипләрдән неҹә истифадә едирди?\n10 Принсип «һансыса фикир вә ја давранышын әсасында дуран фундаментал һәгигәт вә ја нәзәријјәдир». Јеһова Аллаһын принсипләрини билмәк бизә Онун дүшүнҹә тәрзини вә мүәјјән ганунлары нә үчүн вердијини анламаға көмәк едир. Иса Мәсиһ шаҝирдләринә мүәјјән давранышын нә илә нәтиҹәләнә биләҹәјини баша салмаг үчүн принсипләрдән истифадә едирди. Мисал үчүн, о өјрәдирди ки, гәзәб зоракылыға, әхлагсыз фикирләр зинаја ҝәтириб чыхара биләр (Мәт. 5:21, 22, 27, 28). Илаһи принсипләрин бизә бәләдчилик етмәсинә изин версәк, виҹданымыз дүзҝүн тәрбијә олунаҹаг вә беләҹә, вердијимиз гәрарлар Аллаһа шәрәф ҝәтирәҹәк (1 Кор. 10:31).\nЈеткин мәсиһи башгаларынын виҹданыны нәзәрә алыр (11 вә 12-ҹи абзаслара бахын)\n11. Инсанларын виҹданы бир-бириндән неҹә фәргләнир?\n11 Виҹданымызы Мүгәддәс Китаб әсасында тәрбијә етсәк дә, мүәјјән мәсәләләрә мүнасибәтимиз фәргли ола биләр. Ҝөтүрәк спиртли ички гәбул едиб-етмәмәк мәсәләсини. Мүгәддәс Китаб спиртли ички ичмәји гадаған етмир, лакин орада ҹидди хәбәрдарлыг вар ки, бу мәсәләдә һәдди ашмамалы, сәрхошлуг етмәмәлијик (Мәс. 20:1; 1 Тим. 3:8). Бәс бу, о демәкдирми ки, әҝәр мәсиһи гәдәриндә ичирсә, бу гәрары верәркән башга һеч бир амили нәзәрә алмамалыдыр? Хејр. Мәсиһинин виҹданы она ичмәјә иҹазә версә дә, о, башгаларынын да виҹданыны нәзәрә алмалыдыр.\n12. Ромалылара 14:21 ајәсиндә јазылан сөзләр бизи башгаларынын виҹданына һөрмәт етмәјә неҹә тәшвиг едир?\n12 Башгаларынын виҹданыны нәзәрә алмаг барәдә Булус јазмышды: «Јахшысы одур, нә әт је, нә шәраб ич, нә дә гардашынын иманыны сарсыдан башга бир иш ҝөр» (Ром. 14:21). Ички ичмәјә һаггымыз чатса да, виҹданы бизимкиндән фәргли олан диндашымыз бүдрәмәсин дејә, бу һаггымызы гурбан верәҹәјик? Сөзсүз ки. Һәгигәтә ҝәлмәздән өнҹә спиртли ичкидән суи-истифадә едән диндашларымыз инди онлардан тамамилә имтина едибләр. Һәр һалда, һеч биримиз истәмәздик ки, диндашымызын көһнә әмәлинә гајытмасына сәбәб олаг (1 Кор. 6:9, 10). Одур ки, гонаг ички ичмәк истәмирсә, ону буна мәҹбур етмәк һеч дә гардашлыг мәһәббәтиндән хәбәр вермәз.\n13. Падшаһлыг наминә башгаларынын виҹданыны нәзәрә алмагда Тимути бизә һансы нүмунәни гојуб?\n13 Тимути тәхминән ијирми јашларында оланда тәблиғ едәҹәји јәһудиләри бүдрәтмәмәк үчүн, ағрылы олса да, сүннәт олунмаға разылыг вермишди. Башгаларыны нәзәрә алмаг мәсәләсиндә о, һәвари Булуса бәнзәјирди (Һәв. 16:3; 1 Кор. 9:19—23). Бәс биз Тимутидән өрнәк алараг, башгаларынын рифаһы наминә нәләрисә гурбан вермәјә һазырыг?\n«ЈЕТКИНЛИЈӘ ДОҒРУ ИРӘЛИЛӘЈӘК»\n14, 15. а) Јеткин олмаг нә демәкдир? б) Мәсиһинин јеткинлији онун башгалары илә мүнасибәтиндән неҹә ҝөрүнүр?\n14 Һәр бир мәсиһи «Мәсиһ һаггындакы ибтидаи тәлимләри архада» гојуб «јеткинлијә доғру» ирәлиләмәлидир (Ибр. 6:1). Бу, өз-өзүнә баш вермир, буна ҹан атмаг лазымдыр. Јеткин олмағымыз үчүн елм вә анлајышымызы ҝетдикҹә артырмалыјыг. Елә бу сәбәбдән биз дөнә-дөнә тәшвиг олунуруг ки, Мүгәддәс Китабы һәр ҝүн охујаг (Зәб. 1:1—3). Сиз буну гаршыныза мәгсәд гојмусунуз? Мүгәддәс Китабы һәр ҝүн охумаг Аллаһын ганун вә принсипләрини даһа дәриндән анламаға көмәк едәҹәк.\n15 Мәсиһиләр үчүн ән ваҹиб ганун мәһәббәт ганунудур. Иса Мәсиһ шаҝирдләринә демишди: «Аранызда мәһәббәт олса, һамы биләҹәк ки, сиз мәним шаҝирдимсиниз» (Јәһ. 13:35). Онун гардашы Јагуб мәһәббәти «ганунларын шаһы» адландырмышды (Јаг. 2:8). Һәвари Булус демишди: «Мәһәббәт ганунун иҹрасы демәкдир» (Ром. 13:10). Мәһәббәтин ваҹиблијинин бу дәрәҹәдә вурғуланмасы тәәҹҹүблү дејил, ахы Мүгәддәс Китабда јазылыб ки, «Аллаһ мәһәббәтдир» (1 Јәһ. 4:8). Аллаһын мәһәббәти садәҹә һиссләрдән ибарәт дејил. Јеһова Өз севҝисини әмәлдә ҝөстәрир. Һәвари Јәһја јазыр: «Аллаһ мәһәббәти бизә бу ҹүр изһар олду: Аллаһ илкин Оғлуну дүнјаја ҝөндәрди ки, онун васитәсилә һәјата говушаг» (1 Јәһ. 4:9). Јеһоваја, Онун Оғлуна, диндашларымыза вә диҝәр инсанлара ҝөстәрдијимиз мәһәббәт нә гәдәр јеткин олдуғумузу ҝөстәрир (Мәт. 22:37—39).\nИлаһи принсипләрин үзәриндә дүшүнмәјин сајәсиндә виҹданымыз даһа етибарлы бәләдчи олур (16-ҹы абзаса бахын)\n16. Нәјә ҝөрә јеткинлијә доғру ирәлиләдикҹә принсипләр бизим үчүн даһа ваҹиб олур?\n16 Јеткинлијә доғру ирәлиләдикҹә принсипләр сизин үчүн ҝетдикҹә даһа ваҹиб олаҹаг. Она ҝөрә ки, ганунлар адәтән конкрет һансыса вәзијјәтә аид олдуғу һалда, принсипләри мүхтәлиф вәзијјәтләрә тәтбиг етмәк олар. Мәсәлән, ушаг пис достларын нә гәдәр тәһлүкәли олдуғуну анламыр, бу сәбәбдән валидејнләр ону горумаг үчүн конкрет гајда-ганунлар гојур (1 Кор. 15:33). Лакин ушаг бөјүдүкҹә онун дүшүнҹә тәрзи дә инкишаф едир вә о, Мүгәддәс Китаба әсасланмыш принсипләр үзәриндә дүшүнмәји өјрәнир. Бу принсипләрин көмәјилә о, өзүнә јахшы достлар сечә биләҹәк. (1 Коринфлиләрә 13:11; 14:20 ајәләрини охујун.) Илаһи принсипләрин үзәриндә дүшүнмәјин сајәсиндә виҹданымыз даһа етибарлы бәләдчи олур вә Аллаһын дүшүнҹә тәрзинә бәләд олуруг.\n17. Дүзҝүн гәрарлар вермәк үчүн һәр шејлә тәҹһиз олундуғумузу нә ҝөстәрир?\n17 Јеһованы разы салан гәрарлар вермәк үчүн һәр шејлә тәҹһиз олунмушуг? Бәли. Аллаһын Кәламында ганун вә принсипләр вар. Онлара әмәл етдикҹә «там сәриштәли, һәр ҹүр јахшы ишә тамамилә һазыр» олаҹағыг (2 Тим. 3:16, 17). Бу сәбәбдән Јеһованын ирадәсини даима гаврамаг үчүн Мүгәддәс Китабдакы принсипләри арајыб-ахтармалыјыг (Ефес. 5:17). Һәмчинин тәлим вәсаитләримиздән дә там шәкилдә фајдаланмалыјыг. Мәсәлән, биздә «Ҝөзәтчи Гүлләси нәшрләринин индекси», «Јеһованын Шаһидләринин нәшрләри үзрә ахтарыш» вәсаити, «Ҝөзәтчи Гүлләсинин китабханасы», «Ҝөзәтчи Гүлләсинин ОНЛАЈН КИТАБХАНАСЫ», «JW Library» тәтбигетмәси кими вәсаитләр вар. Бу вәсаитләр фәрди мүталиә вә аиләви ибадәтимиздән там фајдаланмағымыз үчүн нәзәрдә тутулуб.\nДҮЗҜҮН ТӘРБИЈӘ ЕДИЛМИШ ВИҸДАНЫН ҜӘТИРДИЈИ НЕМӘТЛӘР\n18. Јеһованын ганун вә принсипләринә ујғун давранмаг һансы немәтләри ҝәтирир?\n18 Јеһова Аллаһын ганун вә принсипләринә әмәл етмәк немәтләр бәхш едир. Зәбур 119:97—100 ајәләриндә јазылыб: «Ганунуну елә севирәм ки! Ҝеҹә-ҝүндүз ону дүшүнүрәм. Әмрләрин мәни дүшмәнләримдән ағыллы едир, чүнки әбәдијјән мәнимләдир. Мүәллимләримдән дә зәкалы олмушам, чүнки өјүдләринә фикир верирәм. Аһыл адамлардан да мүдрик давранырам, чүнки бујругларына әмәл едирәм». Аллаһын ганун вә принсипләри үзәриндә дүшүнмәк үчүн вахт ајырсаг, ағыллы, зәкалы вә мүдрик олаҹағыг. Виҹданымызы Аллаһын ганун вә принсипләри илә тәрбијә етсәк, «Мәсиһә мәхсус долғунлуғун инкишаф дәрәҹәсинә» јетишәҹәјик (Ефес. 4:13).\nАрамызда бирлик олсун\nМәтн Електрон нәшрләри јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Ијун 2018\nAudio Аудио-јазылары јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Ијун 2018


Q=2	C=0	SS=0	LS=2	PS=0	DC=0	LC=0	SD=0	BS=1	G0=29	G1=20	G2=10	DLID=az_RU	BODY=Nur-az.com - Тәвәккүл етмәји сүдәмәр ушагдан өјрәнән ариф\n27 Һазиран 2022\n26 Зилкаде 1443\n6 Тир 1401\n18 Темус 2017\nТәвәккүл етмәји сүдәмәр ушагдан өјрәнән ариф\nҺәзрәт Јусиф (ә) һеч бир шаһиди олмадығы һалда Аллаһ-Тәала ону сүдәмәр көрпә васитәсијлә гүввәтләндирди\nАрифләрдән бири һаггында нәгл олунур ки, һөвзәдәки дәрс јолдашы онун отағына дахил оларкән онун сәҹдәдә "Һәсән" адыны тез – тез зикр етдијинин шаһиди олур. Фүрсәт тапыб ондан бунун сиррини сорушмаг истәјир. Амма сәҹдәләр узун чәкдијиндән отагдан чыхмалы олур. Бир мүддәт сонра отаға јенидән дахил олуб ариф достундан бунун сиррини сорушмаға чалышыр. Ариф дост дејир ки, мәним достумун Һәсән адлы оғлу вар. О сүдәмәр ушагдыр. Бир дәфә онун аҹыјаркән ағлајыб ағламағы илә сүд истәмәсини билдирмәсинин шаһиди олдум. Сүдәмәр ушагларын һамысы беләдир. Сонра дүшүндүм ки, илаһи, бу сүдәмәр ушаг неҹә анасына тәвәккүл едир һәр ишдә. Һәр бир чәтинлији оланда – аҹыјанда, јатмаг истәјәндә, ојнамаг истәјәндә, тәһлүкә һисс етдикдә бирҹә "ана" демәси кифајәт едир ки, еһтијаҹы олан шејә чата билсин. О, билир ки, истәји валидејнләри тәәрфиндән һәјта кечәҹәк.\nСүдәмәр ушагдан тәвәккүл дәрси өјрәнән ариф һикмәт саһиби бир инсан иди. Чүнки һикмәт саһибләри белә мәгамларда нәтиҹә чыхармағы илаһи немәт һесаб едирләр.\nҮстәлик Аллаһ-Мүтәал бәзи вахтларда бала ушаглар васитәсијлә дә бөјүк инсанлара нәләрсә өјрәдир. Јетәр ки, инсан бундна дүзҝүн нәтиҹә чыхара билсин. Мәсәлән, Һәзрәт Јусиф (ә) һеч бир шаһиди олмадығы һалда Аллаһ-Тәала ону сүдәмәр көрпә васитәсијлә гүввәтләндирди. Сүдәмәр көрпәнин шәһадәти илә бәраәт газанды Мисир әзизинин гаршысында. Бурада Јусиф нәбинин шаһиди чох тутуарлы дәлил иди. Чүнки о, мәсум бир ушаг иди, јалан демәзди. Үстәлик о анда онун Аллаһ-Тәала тәрәфиндән дил ачыб шаһидлик вермәси һамыја мәлум олду. Шәһадәти дә мәнтигли олдуғу үчүн, һеч бөјүкләрин ағлына ҝәлмәдији үчүн даһа чох инандырыҹы олду.\nƏслиндә һәр биримиз һәјатымызда хејли сајда тәвәккүл етмәнин нүмунәләринә рас ҝәлирик. Амма ариф олмадығымыз үчүн бунун фәргинә вара билмирик. Мәсәлән, адиҹә туристләрә, зәвварлара бахдыгда, јахуд инсан өзү турист, зәввар олдугда тәвәккүлүн һәгигәтини анлаја биләр. Турис вә зәввар олан шәхс ҝетдији өлкәнин, шәһәринин, зијарәтҝаһын һаггында һеч бир мәлумата малик олмадығы һалда тәвәккүл едиб сөјкәнәҹәји бир наһијә мөвҹуддур.\nЕлм тәләбәләриндән бири дејир мән өзүм зәввара бахаркән, онун рәфтарындан тәвәккүл барәдә өзүмә мәхсус бир шәкилдә нәтиҹә чыхардым. Зәвварын мүгәддәс Кәрбәла шәһәриндә һәрәмин јолуну, әрәбләрин дилини, шәһәри танымадығыны, отел ишчиләри илә бир кәлмә белә даныша билмәдијини ҝөрдүкдә онун тәвәккүл етдији шәхс о ан зеһнимә ҝәлди. Һәмин шәхс онлары зијарәтә ҝәтирән карван башчысы иди. Зәвварлар исә архајын идиләр ки, зијарәт заманы дејилән зикрләрдән тутмуш, дүкандан нәсә алмаға гәдәр һәр бириси карван башчысына тәвәккүл едиб. О исә әрәбләрлә сәрбәст бир формада данышыр, зәвварлар үчүн тәрҹүмә едир, онлары һәрәмә апарыр, отел резерв едиб отагларда онлары јерләшдирир. Бир анлыг карван башчысынын бу зәввар дәстәсинин үстүндә олмадығыны дүшүндүм. Илаһи, бу инсанлар неҹә башсыз галаҹаглар гәриб бир мәмләкәтдә.\nБүтүн Аллаһ бәндәләри бу ҹүр олмалыдыр. Онларын Аллаһа тәвәккүл етмәләри зәвварларын карван башчысына тәвәккүл етмәләриндән дә ҝүҹлү олмалыдыр. Амма тәәсүфләр олсун ки, чох заман гәфләтә дүшүб тәвәккүл етмәни унудуруг.


Q=0	C=0	SS=0	LS=0	PS=0	DC=0	LC=0	SD=0	BS=0	G0=12	G1=10	G2=6	DLID=az_RU	BODY=Sentyabr 25, 2017 - 10:34 PM Хәбәрин коду : 856397 Мәнбә : maide.az Link:\nӘһлибејт (ә) Хәбәр Аҝентлијинин вердији мәлумата ҝөрә, мәһкәмә апелјасија шикајәтини тәмин етмәјиб вә Масаллы рајон мәһкәмәсинин һөкмүнү гүввәдә сахлајыб.\nВәкил Јалчын Иманов билдириб ки, чохлу сајда полис әмәкдашлары, ППХ автомобилләри әразидә иди. “Мәһкәмәјә һеч ким бурахылмырды. Јалныз биз вәкилләр вә једди нәфәр аилә үзвү мәһкәмәдә иштирак едә билди. Һәтта бизи дә әввәл мәһкәмә залына бурахмаг истәмирдиләр. Вәкилләр мәһкәмәдә чыхыш етмәкдән имтина етди. Јалныз Шејх Сәрдар өзү данышды вә ганунсуз һәбс едилдијини билдирди. Гыса мүшавирәдән сонра һакимләр Масаллы рајон мәһкәмәсинин гәрарыны гүввәдә сахлады”.\nЈалчын Иманов ону да билдириб ки, һөкмдән кассасија шикајәти вериләҹәк.\nВәкил Ҹавад Ҹавадов ачыгламасында билдириб ки, мәһкәмәнин гәрары гүввәдә сахламасы бир даһа әдаләтсиз аддым атылдығын ҝөстәрди. Һәмчинин мәһкәмәјә јарадылан сүни манеәләр дә гәбуледилмәздир. Ҹ.Ҹавадов Шејх Сәрдарын она дәстәк верән һәр кәсә тәшәккүр етдијини дә әлавә едиб.\nГејд едәк ки, бу ҝүн кечирилән мәһкәмә илә әлагәдар Ширван шәһәриндә Апелјасија Мәһкәмә бинасынын гаршысында чох сајда ЈПХ вә ППХ әмәкдашлары олуб. Мәһкәмәјә ҝедән јоллары бағлајан полис әмәкдашлары мәһкәмәдә иштирак етмәк истәјәнләри әразидән узаглашдырыб.\nХатырладаг ки, Шејх Сәрдар Һаҹыһәсәнли Масаллы рајонунун мәсҹидиндә намаз гылдығына вә дини сөһбәтләр етдијинә ҝөрә рајонун иҹра башчысы онун барәсиндә полисә шикајәт едиб. Шикајәт әсасында руһанијә ҹинајәт иши ачылыб вә барәсиндә һәбс гәтимкан тәдбири сечилиб.\nИјул ајынын 3-дә Масаллы Рајон Мәһкәмәсиндә Анар Алмурадлынын сәдрлији илә кечирилән просесдә Шејх Сәрдара һөкм охунуб. Мәһкәмәнин гәрары илә Шејх Сәрдар Һаҹыһәсәнли 3 ил мүддәтинә азадлыгдан мәһрум едилиб.\nДиггәт!Хәбәрдән истифадә етдикдә мәнбәјә истинад лазымдыр


Q=9	C=4	SS=0	LS=4	PS=0	DC=0	LC=0	SD=0	BS=0	G0=15	G1=11	G2=9	DLID=az_RU	BODY=Јеһованын Шаһидләринин Мексикада вә Мәркәзи Америкада бир дил о бирисинә тәрҹүмә иши\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Валенсија Галисија дили Данимарка Индонезија Исвеч Конго Литва Нидерланд Норвеч Раратонга Самоа Таити Тонга Уелс Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс баск башгырд бислама везо гырғыз дхолуо еве ермәни естон зулу илок инҝилис исланд испан италјан кабил каннада каонде каталан кинјаруанда кирунди кисонге кореја коса крио малагаси малајалам мајја маҹар мегрел науатл (Хуастека) науатл (мәркәзи) оромо отоми (Мескитал вадиси) полјак португал пәнҹаб румын рус сапотек (Истм) сепеди серб серб (латын) сесуто (Лесото) сетсвана сингал словак словен сотсил суаһили танкарана тараски таҹик телугу тзелтал тигре тлапанек тотонак тохолабал тсонга түрк умбунду урду фанте фарс фин франсыз хорват чех чибемба чичева јапон јунан ҝүрҹү һауса һилигајнон әрәб өзбәк\nМексикада вә Мәркәзи Американын алты өлкәсиндә јашајан тәхминән 290 тәрҹүмәчи Мүгәддәс Китаб нәшрләрини 60-дан чох дилә тәрҹүмә едир. Мәгсәд нәдир? Инсанлар Мүгәддәс Китаба әсасланан нәшрләри баша дүшдүкләри дилдә охујанда бу, онларын үрәјинә тәсир едир (1 Коринфлиләрә 14:9).\nТәрҹүмәнин кејфијјәтини артырмаг мәгсәдилә Јеһованын Шаһидләринин Мехико филиалы бәзи тәрҹүмәчиләри тәрҹүмә етдикләри дилдә данышылан әразидәки офисләрә көчүрмүшләр. Бунун тәрҹүмәчиләрә һансы хејри олуб? Онларын јерли инсанларла тәмасда олмасы материалы баша дүшүлән дилдә тәрҹүмә етмәләринә көмәк едир.\nТәрҹүмәчиләр бу дәјишиклик барәдә нә дүшүнүрләр? Ҝерреро науатл дилинә тәрҹүмә едән Федерико дејир: «Он илә јахын Мехикода јашамышам вә орада јалныз бир аилә мәним дилимдә данышырды. Инди исә тәрҹүмә офисинә јахын шәһәрләрдә демәк олар ки, һамы бу дилдә данышыр!»\nЧиуауа штатындакы (Мексика) офисдә ашағы алман дилинә тәрҹүмә едән Карин бөлүшүр: «Меннонитләрин арасында јашамаг мәнә онларын дилинин инкишафындан һали олмаға көмәк едир. Биз балаҹа шәһәрдә јашајыр вә ишләјирик. Һәр дәфә пәнҹәрәдән баханда тәрҹүмә ишимиздән бәһрәләнән инсанлары ҝөрүрәм».\nҺал-һазырда Меридада (Мексика) тәрҹүмә офисиндә јашајан Неифи дејир: «Мајја дилиндә Мүгәддәс Китаб дәрсләри кечирәндә Мајја халгынын баша дүшмәдији сөзләрлә растлашырыг. Буна ҝөрә дә тәрҹүмә заманы бу ифадәләри даһа тәбии дилдә вермәјә чалышырыг».\nБу нәшрләри охујанлар һансы фајданы әлдә едир? Ҝәлин бир нүмунәјә бахаг: тлапанек дилиндә данышан тәхминән 40 јашлы Елена мүнтәзәм олараг Јеһованын Шаһидләринин ибадәт ҝөрүшләринә ҝәлирди. Лакин ҝөрүшләр испан дилиндә кечирилдији үчүн һеч нә баша дүшмүрдү. О дејир: «Бирҹә истәјим бу ҝөрүшләрдә олмаг иди». Амма Мүгәддәс Китабы тлапанек дилиндәки брошүра васитәсилә арашдырдыгдан сонра онун Аллаһа мәһәббәти артды вә 2013-ҹү илдә вәфтиз олунду. Елена бөлүшүр: «Јеһоваја шүкүр олсун ки, Мүгәддәс Китабы баша дүшмәјимә көмәк етди».


Q=5	C=2	SS=2	LS=2	PS=0	DC=0	LC=0	SD=0	BS=1	G0=20	G1=17	G2=10	DLID=az_RU	BODY=Биналары 60 ҝүнә бошалтмаг\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Валенсија Галисија дили Данимарка Индонезија Исвеч Литва Нидерланд Норвеч Таити Увеа Уелс Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс бислама везо газах гырғыз еве ермәни естон зулу илок инҝилис испан италјан кабил каннада кинјаруанда кирунди кореја коса крио латыш малагаси малај малајалам маҹар мегрел оромо полјак португал румын рус сепеди серб серб (латын) сетсвана сингал словен сотсил суаһили таи танкарана тараски таҹик телугу тзелтал тотонак тсонга түрк урду ујғур (кирил) фанте фин франсыз хорват чех читонга (Малави) чичева јапон јунан ҝүрҹү Һаити креолу һилигајнон әрәб\n60 ҝүнә ҝөрүләси иш\n2013-ҹү ил ијул ајынын 5-и, ҹүмә ҝүнү Рәһбәрлик Шурасынын үзвү Ентони Морис АБШ Бет-Елиндә нөвбәти еланы сәсләндирди: «Адамс күчәси, 117-дә вә Сәндс күчәси, 90-да јерләшән биналар да дахил олмагла, Бруклиндәки 6 бинанын сатышы һаггында мүгавилә имзаламышыг *. Мүгавиләјә ҝөрә, биналарын бешини бу илин август ајынын ортасына гәдәр бошалтмалыјыг».\nБунун бөјүк бир иш олдуғу әввәлдән мәлум иди. Бу беш бинанын үмуми саһәси бејнәлхалг чемпионатлар үчүн истифадә олунан 11 футбол мејданчасы бојда иди! Вә бу биналарын 60 ҝүнә бошалдылмасы тәләб олунурду!\nБу 5 бинада узун мүддәт чап машынлары вә ҹилдләмә аваданлыглары јерләширди. Амма 2004-ҹү илдә бүтүн бу аваданлыглар јени јерә — Уолкиллә (Нју-Јорк) көчүрүлдү.\nО вахтдан етибарән бу биналар анбар кими истифадә олунурду: орада тикинти материаллары, офис мебели, еләҹә дә АБШ-да вә хариҹи өлкәләрдә ҝедән тикинти ишләриндә истифадә олунан мүхтәлиф аваданлыглар сахланылырды.\nБиналары вахтында бошалтмаг үчүн дәгиг план гурмаг лазым иди. Нәләрин сатылаҹағы, нәләрин исә атылаҹағы вә ја сахланылаҹағыны мүәјјәнләшдирмәк үчүн әввәлҹә биналардакы аваданлыг вә әшјаларын инвентаризасијасы апарылды. Сонра ишин тәһлүкәсиз вә еффектив шәкилдә һәјата кечирилмәси үчүн мүәјјән тәдбирләр ҝөрүлдү.\nБет-Ел аиләси бу лајиһәни үрәкдән дәстәкләди. Онлардан савајы, бу ишдә иштирак етмәк үчүн Бет-Елә 41 мүвәггәти көнүллү дәвәт едилди. Онлар АБШ-ын мүхтәлиф јерләриндән ҝәлмишдиләр. Онларын чоху ҝүҹлү, ҝәнҹ субај оғланлар иди. Көнүллүләр 6—10 һәфтә Бет-Елдә хидмәт етмәк дәвәтини гәбул етдиләр. Бунун үчүн онлар аиләләрини, достларыны вә ишләрини гојуб ҝәлмишдиләр. Бу ишдә иштирак етмәк көнүллүләрә неҹә тәсир бағышлады?\nВашингтон штатындан олан 21 јашлы Ҹордан: «Каш әризәни чохдан јазајдым», — дејир.\n20 јашлы Стивен Техасдан ҝәлмишди. О дејир: «Мән һисс едирәм ки, бөјүк, зәһмәткеш вә хошбәхт үмумдүнја аиләсинин үзвүјәм».\n23 јашлы Ҹастин јазыб: «Бет-Елдә өзүмү евдәки кими һисс едирәм. Бурада олан зәнҝин руһани һикмәт, һөкм сүрән мәһәббәт вә әмәкдашлыг, һәгигәтән дә, бир мөҹүзәдир».\nПуерто–Рикодан олан 20 јашлы Адлер адлы ҝәнҹ оғлан дејиб: «Сүбһ тездән галхмаг чәтин иди. Лакин бурада мән әбәди достлар газандым».\n21 јашлы Уилјам дејиб: «Бет-Елдә хидмәт етмәк мәним ушаглыг арзум олуб. Ҝәләндә фикирләшдим ки, бурада өзүмү јад вә тәнһа һисс едәҹәјәм, амма тамамилә јанылдым. Бет-Елә ҝәлмәк мәним үчүн ән бөјүк һәдијјә олду! Дүнјада бурадан јахшы јер јохдур».\nБәс көнүллүләр иши вахтында битирә билдиләр? Онлар һәтта вахтындан әввәл — ҹәми 55 ҝүнә битирдиләр!\n^ абз. 2 Сәндс күчәси, 90-да јерләшән јашајыш бинасы 2017-ҹи ил әрзиндә бошалдылаҹаг.\nАдамс күчәси, 117-ни тәрк етмәк вахты ҝәлди


Q=8	C=2	SS=0	LS=6	PS=0	DC=0	LC=0	SD=0	BS=2	G0=35	G1=28	G2=15	DLID=az_RU	BODY=Nur-az.com - Јохсуллуг вә хәстәлик ҝүнаһа гаршы...\n16 Мајыс 2015\nЈохсуллуг вә хәстәлик ҝүнаһа гаршы...\nМөминин хәстәлији онун ҝүнаһларынын кәффарәсидир...\nҺәзрәт Пејғәмбәр (с) бујурур: Аллаһдан јохсуллуг вә хәстәлик ҝәләндә билин ки, ҝүнаһларынызы јумаг истәјир... Јенә бујурур: Мөминин хәстәлији онун ҝүнаһларынын кәффарәсидир... Бујурур: Хәстәлик анлары ҝүнаһларын јујулдуғу анлардыр.\nБәдән һәрарәтли оланда...\nИнсан гыздырма кечирәндә онун ҝүнаһлары ағаҹдан јарпаглар төкүлән кими төкүлүр... Гыздырма һәр мөмин үчүн ҹәһәннәм одундан гуртулушдур. Бир ҝеҹә гыздырма бир ил ҝүнаһларын кәффарәсидир... Һәзрәт (с) бујурур: Гыздырма Аллаһын јер үзүндә зинданыдыр. Бәзән гыздырма өлүмүн башланғыҹы олур.\nҺәр заман тәмизлик!\nҺәзрәт Пејғәмбәр (с) бујурур: Һәгигәтән Ислам паклыгдыр. Пак олун, јалныз пак инсанлар беһиштә дахил олар.\nҺәзрәт Пејғәмбәр (с) бујурур: Саггалынызы дарајын, дырнагларынызы гысалдын. Шејтан түкләр вә дырнаглар алтындадыр.\nҺәзрәт Пејғәмбәр (с) бујурур: Ким дүнјада гәм-гүссә, чәтинликлә гаршылашса белә дуа етсин: “Аллаһу Рәбби ла ушрику биһи шәјән тәвәккәлту әләлһәјјилләзи ла јәмут” Әлламә Мирза Мәһәммәд Һүсејн (с) Наини зикир едир ки, рәвајәтдә сај билдирилмәсә дә бу дуанын 40 дәфә охундугда гәбул олунмасы мәнә сүбута јетиб.Â\nҺәзрәт Пејғәмбәр (с) бујурур: Евдән чыхан шәхс “Бисмиллаһ” десин. Мәләкләр она саламатлыгла мүждәләјәр. “Ла һәвлә вә ла гүввәтә илла биллаһ” десә мәләкләр она дејәр ки, ишләрин дүзәлди. Тәвәккәлту әләллаһ дејәндә мәләкләр ону бәлалардан аманда галмасы илә мүждәләјәр.Â\nРәвајәтдә дејилир ки, Ҹәбраил Пејғәмбәрә (с) она гаршы сеһр едилдијини хәбәр верди. Пејғәмбәр Әлини (ә) чағырыб бујурду ки, филан гујуда сеһр вар, ҝет ону ҝәтир. Әмирәлмөминин (ә) дејилән јерә ҝетди, гујунун дибиндән бир һалға тапыб ону Пејғәмбәрә (с) ҝәтирди. Гујуда он бир дүјүн вурулмуш ип (“зиһи”) варды. Ҹәбраил “Нас” вә “Фәләг” сурәләрини ҝәтирди. Пејғәмбәр бујурду ки, Ја Әли, бу сурәләри дүјүнләрә оху. Һәзрәт Әли (ә) һәр ајәни охујанда бир дүјүн ачылырды. Сурәләр баша чатанда дүјүнләр ачылды вә сеһр батил олду.\nҺәзрәт Пејғәмбәр (с) бујурур ки, ҝөз ағрыјанда бу дуаны охујун: “Әллаһуммә мәттәни бисәми вә бәсәри вәҹәлһа вәҹәлһәл-варисәјни минни вәнсурни әла мән зәләмәни вә әрини фиһи сари.”Â\nҺејванларын дәлилијинә гаршы...\nҺәзрәт Пејғәмбәр (с) бујурур: Ја Әли! Һејван дәлилик едәндә онун сол гулағына оху: “Вә ләһу әсләму мән фиссәмавати вәләрзи тәвән вә кәрәһән вә иләјһи турҹәун.”\nҺәзрәт Пејғәмбәр (с) Әлијә (ә) бујурду: Ја Әли (ә)! Бир шеј сәни горхуданда ја чәтинликлә растлашанда белә дуа ет: “Әллаһуммә инни әсәлукә биһәгги Муһәммәдин вә али Муһәммәд ән тусәлли әла Муһәммәдин вә али Муһәммәд вә ән тунҹини мин һазәл ғәмм.”\nҺәзрәт Пејғәмбәр (с) Фатимәнин (с) јанына ҝәлди вә ҝөрдү ки, Һәсән (с) гыздырыб. Ҹәбраил назил олду вә деди: “Ја Мәһәммәд! Һәсәнин гыздырмасыны апараҹаг дуа сөјләјим? Һәзрәт (с) бујурду ки, бу дуаны өјрәт! Ҹәбраил деди: “Әллаһуммә ла илаһә илла әнтәл-әлијјил-әзим, вә лил-кәлиматит-таммат, вәддәәватил-мостәҹабат, һәлл ма әсбәғә бифулан” (Фулан сөзү јеринә гыздыран шәхсин ады чәкилир). Һәзрәт (с) бу дуаны охуду вә әлини Һәсәнин (ә) башына чәкди. Аллаһын лүтфү илә гыздырма арадан галхды.\nҺакимдән горхуја гаршы...\nҺәзрәт Пејғәмбәр (с) бујурур: Башчы, һакимдән горху јарананда бу дуаны охусаныз гуртуларсыныз. Мәни һагг олараг сечәнә анд олсун, нә вахт бу дуаны охудумса дүшмәнә галиб ҝәлдим. Дуа беләдир: “Ја алимәл-ғујуби вәссәраири ја мутаә ја әзизә ја әлимә ја һазимәл-әһзаби ли әһмәд ја каидә фирәвну лимуса ја мунҹи иса мин әјдиззулмәти ја мухәлләсә нуһун минәл ғәрги ја гасидә куллә хәјр, ја зәлҹәлали вәл икрам, ја халигәл хәјир, ја әһләл хәјр, рәғәбту иләјкә фи кәза вә кәза (Кәза вә кәза јеринә истәјини дејирсән) фәсәлли әллаһуммә әла Муһәммәдин вә алиһи вә фәррәҹ әнни әғисни вәстәҹибли вәрһәмни ја әрһәмәрраһимин.”\nДиш ағрысына гаршы...\nИбн Аббас Пејғәмбәрин белә бујурдуғуну (с) нәгл едир. Диши ағрыјан адам бармағыны һәмин дишин үзәринә гојуб бу ики ајәни једди дәфә охусун. Әнам, 98: “Вә һувәлләзи әншәәкум мин нәфсин ваһидәтин фәмустәгәррун вә мустәвдәун гәд фәссәлнәл-ајати лигәвмин јәфгәһун.” (Сизи тәк бир нәфәрдән (Адәмдән) јарадан да Одур. (Сизин үчүн) бир гәрар јери (ана бәтни, ата бели вә ја јер үзү), бир дә бир әманәт јери (гәбир) вардыр. Биз ајәләримизи анлајан бир ҹамаат үчүн белә мүфәссәл бәјан етдик); Мулк, 23: “...Һувәлләзи әншәәкум вәҹәәлә ләкумуссәмә вәләбсарә вәләфидәтә гәлилән ма тәшкурун.” (...Сизи јохдан јарадан, сизә гулаг, ҝөз вә гәлб верән Одур. (Аллаһын немәтләринә) нә аз шүкүр едирсиниз!) Һәгигәтән, Аллаһын изни илә ағры арадан галхар.\nБир шәхс Пејғәмбәрә (с) изтираб вә горхудан шикајәтләнди. Һәзрәт Пејғәмбәр (с) бујурду: Ким бу дуаны чох охуса Аллаһ ону горху вә изтирабдан узаглашдырар. Субһанәллаһи рәббил-мәләкул-гуддусу рәббул-мәлаикәти вәрруһ, халигуссәмавати вәләрзи зил иззәти вәлҹәбәрут”.\nҮзүҹү фикирләрә гаршы...\nҺәзрәт Пејғәмбәр (с) бујурур: Ким үзүҹү фикирләрә дүчар олса белә дуа етсин: “Аллаһу Аллаһу Аллаһу Рәбби Ла ушрику биһи шәјән тәвәккәлту әләл-һәјјилләзи ла јунаму вә ла јәмут”. Башга бир фәрәҹ дуасы: “Ја мән јәкфи мин кулли шәјин вә ла јәкфи минһу шәјун икфини ма әһәммәни.” Јәни, еј һәр шејә кифајәт едән вә һечнәјин кифајәт етмәдији, сән өзүн мәни дүшүндүрән шеји сона чатдыр.\nҜүн узуну аманда галмаг үчүн...\nҺәзрәт Пејғәмбәр (с) бујурур: Ким сүбһ бу дуаны охуса ҝүн баша чатана гәдәр һеч бир бәла ҝөрмәз. Һәр кәс ҝеҹә бу дуаны охуса сүбһә гәдәр бәладан аманда галар. Дуа беләдир: “Бисмиллаһилләзи ла јәзурру мәә исмиһи шәјун филәрзи вә ла фиссәмаи вә һувәссәмиул-әлим. ( О Аллаһын ады илә ки, ады илә јердә вә ҝөјдә бир шеј зәрәр ҝөмәз. О ешидән вә биләндир).


Q=10	C=9	SS=1	LS=0	PS=2	DC=0	LC=0	SD=0	BS=1	G0=80	G1=36	G2=8	DLID=az_RU	BODY=2 Ишмуил 13 | Онлајн Мүгәддәс Китаб | Јени дүнја тәрҹүмәси\n2 Ишмуил 13:1—39\nӘмнун Тамары зорлајыр (1—22)\nАбсалам Әмнуну өлдүрүр (23—33)\nАбсалам Гәшура гачыр (34—39)\n13 Давудун оғлу Абсаламын Тамар адында бир ҝөзәл баҹысы вар иди.+ Давудун оғлу Әмнун+ она ашиг олмушду. 2 Әмнун баҹысы Тамарын дәрдиндән дәли-диванә иди. Гыз бакирә олдуғундан она әл дәјмәк Әмнуна мүшкүл ҝөрүнүрдү. 3 Әмнунун Јәһунәдаб+ адында досту вар иди. Јәһунәдаб Давудун гардашы Шимјаһын+ оғлу иди, өзү дә јаман һијләҝәр иди. 4 О, Әмнуна деди: «Ҝөрәсән, шаһзадә нијә ҝүнү-ҝүндән саралыб солур? Бәлкә, дәрдини ачыб дејәсән?» Әмнун деди: «Гардашым Абсаламын баҹысы Тамара ашиг олмушам».+ 5 Јәһунәдаб она деди: «Ҝет јатағына узан, өзүнү нахошлуға вур. Атан сәнә баш чәкмәјә ҝәләндә она де: “Гој баҹым Тамар ҝәлиб мәнә јемәк версин. Гој о, ҝөзүмүн габағында нахош јемәји һазырласын, мән дә онун әлиндән јејим”». 6 Әмнун узаныб өзүнү нахошлуға вурду. Падшаһ Әмнуна баш чәкмәјә ҝәләндә о деди: «Гој баҹым Тамар ҝәлиб ҝөзүмүн габағында ики көкә биширсин, мән дә онун әлиндән јејим». 7 Давуд Тамара хәбәр ҝөндәрди: «Гардашын Әмнунун евинә ҝет, она јемәк бишир». 8 Тамар гардашы Әмнунун евинә ҝәлди, о, јатагда иди. Гыз хәмир јоғурду, онун ҝөзүнүн габағында көкә биширди. 9 Көкәләри тавадан ҝөтүрүб онун габағына ҝәтирди. Амма Әмнун јемәди. О деди: «Һамы бурадан чыхсын!» Һамы чыхды. 10 Әмнун Тамара деди: «Јемәји мәним јатаг отағыма апар. Орада сәнин әлиндән јејим». Тамар биширдији көкәләри ҝөтүрүб гардашы Әмнунун јатаг отағына апарды. 11 Јахынлашыб ону једиздирмәк истәјәндә Әмнун гызы тутуб деди: «Ҝәл јатағыма, баҹым». 12 Амма гыз она деди: «Јох, гардаш! Намусуму ләкәләмә. Исраилдә белә шеј етмәк олмаз.+ Бу ҹүр бинамуслуг етмә.+ 13 Бу ләкәни үстүмдән неҹә силәрәм? Сәнин өзүнә дә Исраилдә бигејрәт дејәрләр. Мәни падшаһдан истә, о, јох демәз». 14 Амма Әмнун гызын сөзүнә мәһәл гојмады. О, гызы зорлајыб намусуну ләкәләди. 15 Сонра Әмнунун гыздан зәһләси ҝетди. Белә ки, онун гыза нифрәти севҝисиндән ҝүҹлү олду. Әмнун она деди: «Дур, рәдд ол!» 16 Гыз она деди: «Јох, гардаш. Мәни говмағын башыма ҝәтирдијин писликдән дә бетәр олар!» Лакин Әмнун гыза гулаг асмады. 17 Әмнун нөкәри чағырыб деди: «Буну бурадан чыхар, гапыны да далынҹа бағла». 18 (Гыз бакирә шаһ гызларынын ҝејдији нахышлы* хәләтдә иди.) Әмнунун нөкәри гызы бајыра чыхарыб далынҹа гапыны бағлады. 19 Тамар башына күл әләди,+ нәфис хәләтинин јахасыны ҹырды. Башына дөјә-дөјә, ағлаја-ағлаја чыхыб ҝетди. 20 Абсалам+ баҹысындан сорушду: «Сәнә гардашын Әмнун тохунуб? Ејби јохдур, баҹы, сакитләш. О, сәнин гардашындыр.+ Чох үрәјинә салма». Беләликлә, Тамар тәнһалыға чәкилиб гардашы Абсаламын евиндә јашады. 21 Бу һадисә Давуд падшаһын гулағына чатанда о, бәрк гәзәбләнди.+ Амма о, Әмнунун хәтринә дәјмәди. Чүнки ону чох севирди. Әмнун онун илк оғлу иди. 22 Абсалам да Әмнуна бир кәлмә олсун, нә јахшы, нә пис сөз демәди. Амма баҹысы Тамарын намусуна тохундуғу үчүн+ Әмнуна кин сахлајырды.+ 23 Үстүндән ики ил кечди. Абсалам Әфраимин+ јахынлығында, Баал-Һәзурда гојунларыны гырхдырырды. Абсалам шаһзадәләрин һамысыны ора дәвәт етмишди.+ 24 О, падшаһын јанына ҝәлиб деди: «Бу гулун гојунларыны гырхыр. Хаһиш едирәм, гој падшаһ әјанлары илә ора, јаныма тәшриф бујурсун». 25 Падшаһ исә Абсалама деди: «Јох, бала. Һамымыз ҝетсәк, сәнә јүк оларыг». Абсалам падшаһы дилә тутса да, о разылашмады, анҹаг она хејир-дуа верди. 26 Онда Абсалам деди: «Инди ки сән ҝетмирсән, һеч олмаса гој гардашым Әмнун бизимлә ҝетсин».+ Падшаһ она деди: «О, нә үчүн сизинлә ҝетсин?» 27 Лакин Абсаламын тәкидиндән сонра падшаһ Әмнуну вә бүтүн шаһзадәләри онунла ҝөндәрди. 28 Абсалам нөкәрләринә әмр етди: «Сәрвахт олун, елә ки Әмнун шәрабдан мејхош олду, сизә “Әмнуну вурун” дејәҹәјәм. Сиз дә ону вуруб өлдүрәрсиниз. Горхмајын. Бу, мәним әмримдир. Мөһкәм, ҹәсур олун». 29 Нөкәрләр Абсаламын тапшырдығы кими, вуруб Әмнуну өлдүрдүләр. Онда о бири шаһзадәләр өз гатырларына миниб гачдылар. 30 Онлар һәлә јолда оланда Давуда хәбәр ҝәлди: «Абсалам бүтүн шаһзадәләри өлдүрүб, бири дә сағ галмајыб». 31 Буну ешитҹәк падшаһ галхыб јахасыны ҹырды вә јерә сәрилди. Бүтүн әјанлар јахаларыны ҹырыб онун јанында дурдулар. 32 Давудун гардашы Шимјаһын+ оғлу Јәһунәдаб+ деди: «Ағам бүтүн шаһзадәләрин өлдүјүнү зәнн етмәсин. Тәкҹә Әмнун өлүб.+ Бу, Абсаламын әмри олуб.+ Әмнун онун баҹысы Тамарын намусуну ләкәләдији ҝүндән о, бу нијјәтдә иди.+ 33 Ағам падшаһ, “бүтүн шаһзадәләр өлүб” сөзүнү үрәјинә салма, тәкҹә Әмнун өлүб». 34 Абсалам исә гачыб ҝетмишди.+ Ҝөзәтчи башыны галдырыб баханда ҝөрдү ки, архадакы јолдан, дағын јамаҹындан бөјүк бир дәстә ҝәлир. 35 Јәһунәдаб+ падшаһа деди: «Будур, шаһзадәләр гајыдыр. Бу гулунун дедији дүз чыхды». 36 О, сөзүнү гуртарар-гуртармаз шаһзадәләр һөнкүрә-һөнкүрә ичәри дахил олдулар. Падшаһ да, әјанлары да һөнкүрүрдүләр. 37 Абсалам гачыб Гәшур падшаһы Амиһуд оғлу Талмајын+ јанына ҝетди. Давуд хејли мүддәт оғлу үчүн јас сахлады. 38 Гәшура+ гачан Абсалам үч ил орада јашады. 39 Вахт кечди, Давуд падшаһ Әмнунун өлүмү илә барышды. О, Абсаламы ҝөрмәк истәди.\n^ Јахуд хүсуси.\n2 Ишмуил 13


Q=16	C=13	SS=6	LS=2	PS=0	DC=2	LC=0	SD=0	BS=3	G0=28	G1=24	G2=18	DLID=az_RU	BODY= Нәјә ҝөрә Ислам һөкумәти фәгиһләрин васитәси илә идарә олунмалыдыр? - Cavablar xəzinəsi - açılmasında məqsəd İslama aid suallara cavab vermək olmuşdur\nSaytın kodu fa1297\tArxiv kodu 24511\nDəstə Təzə kəlam |نقش اندیشمندان دینی\nИслам дини, һәр заманда гаршыја чыхар мүхтәлиф шәраит вә суаллара ҹаваб вермәкдән өтрү бир сыра сабит ганун вә ҝөстәришләр вермиш вә бу мүһүм вәзифәни бир дәстә мүтәхәссисләрин өһдәсинә гојмушдур. Бу алим вә мүтәхәссисләр һәр шәраит, заман вә мәканда Ислам дининин фәлсәфә, низам вә идиоложи мәктәбинә ујғун олараг, ҹәмијјәтин еһтијаҹларыны һәртәрәфли өјрәнир, онларын ҹавабларыны дини мәтнләрдән әлә ҝәтирир вә ҹәмијјәтә тәгдим едир.\nИслам алимләри вә фәгиһләри һәр бир ҹәмијјәтин мәкан вә заманына ујғун олараг, мүхтәлиф мөвзуларда мәсәләләри арашдырыр, исламдакы сабит үсүл вә фигһ ганунлары әсасында, мөвзу вә һөкмү әлә ҝәтирирләр. Ајәтуллаһ Имам Хомејни (рәһ.), устад Шәһид Мүтәһһәри, ајәтуллаһ Шәһид Сәдр, вә с.. кими алимләр, фәгиһләр бу мүһүм мөвзуда чох чалышмышлар. Белә ки. әҝәр тарих боју белә даһи шәхсијјәтләр өмүрләрини бу јолда сәрф етмәсәјдиләр, бу ҝүн һәгиги Исламдан чох шеј әлдә галмазды.\nБундан әлавә, тарих боју һәр бир идиоложи мәктәбин давамчылары вә апарыҹылары, о мәктәбин давамијјәт тапмасында ән савадлы, ән баҹарыгла вә ән мүһүм алимләри өһдәләринә ҝөтүрүр. Исламын инсан тәрбијәт едән мәктәбинин фәлсәфәси, һәдәфләри вә низамы илә таныш олуб әмәл етмәкдән өтрү бу мөвзу чох мүһүмдүр. Тарих боју, Исламда калам јолу илә фәлсәфәјә чатмаг, фигһи вә тәһлили јолла Ислам һүгугларына вә низамына јетишмәк мәсәләсини бүтүн шәраитә малик олан фәгиһләр өһдәләринә алмышлар. Онлар бүтүн бу мөвзуларда тәһгиг вә тәһлилләр апарыр вә мәсәләни ачыглајырлар. Һәр заман вә мәканда хүсуси мөвзуларда ҹаваблары һазырламаг исә тәзә елмләрин тәрһ олунмасына еһтијаҹ вар. Шүбһәсиз ки, фәгиһләрин бу јолда чалышмалары даһа дәгиг вә тәзә мәсәләләрдә тәсирли олмалары илә нәтиҹәләнир. Әлбәттә, бүтүн бу мөвзуларда тәкҹә фәгиһләрин јох, ҹәмијјәтин бүтун алимләринин һәмкарлығына вә мүштәрәк елми чалышмаларына еһтијаҹ вардыр.\nИслам аләминдә, тарих боју фәгиһләрдән мүтәхәссис, мүдир вә иҹраҹы үнваны илә ад апарылырса әслиндә, хүсуси шәратиә малик, аҝаһ вә савадлы алимләр вә фәгиһләр нәзәрдә тутулур. Јохса, савадсыз вә Исламда елми олмајан инсанлардан бу мөвзуда сөз ачмаға дәјмәз.\nТарихдә һәмишә белә бир ганун вә гајда вар ки, тарих боју һәр бир идиоложи мәктәбин давамчылары вә апарыҹылары, о мәктәбин ән савадлы, ән баҹарыглысы, ән сијасәтҹил вә ән мүһүм алимләри олурлар.\nИслам дини бүтүн динләрин сонунҹусу олуб, хүсуси ганунлары, әһкамлары, ҝөстәришләри вә әбәдијјәт ҹәһәти вардыр. Ислам, илк ҝүндән бүтүн мүшкүлләрин ҹавабыны вердији кими һәмишә гаршыја чыхан суаллара да ҹаваблар вермәлидир. Һәдсидә вар ки, "Ислам Пејғәмбәринин (сәлләллаһу әләјһи вә алиһи вә сәлләм) һалал бујурдуғу Гијамәтә кими һалал, һарам бујурдуғу да Гијамәтә кими һарамдыр."\nДиҝәр тәрәфдән, заман өз-өзлүјүндә дәјишкәндир вә тәбиәт мүхтәлифлик тәләб едир. Бу дәјишиклик гәдимки шәраитлә тамамилә фәрглидир. Бу минвалла, заты сабит вә дәјишмәз олан дин, заты дәјишән вә сабит олмајан тәбиәт вә заманла неҹә ујғунлаша биләр? Бу һалда, дини мәсәләләрдә мүтәхәсс олан фәгиһләрин ән мүһүм вәзфәләри ајдын олур вә онлар, хүсуси дини ганунларла динин сабит вә дәјишкән үнсүрләри арасында мүвазинәт јарадыр вә мәсәләләрә ҹаваб тапырлар.\nИслам динининдә, дүнја бахышында фәлсәфәсини дәрк етмәкдән өтрү калами јолдан һәмчинин, бир идиоложи мәктәб олараг, низам интизамыны ачыгламагдан өтрү исә фигһи вә тәһлили јоллардан истифадә олунур. Фәгиһләр һәр заман бу мүһүм вәзифәни өһдәсинә алмыш вә ачыгламалар вермишләр.\nАјдындыр ки, рәһбәрлик мәсәләсиндә ҹәмијјәтин рәһбәрә еһтијаҹы олдуғуну һамы шәкк-шүбһәсиз гәбул едир. Ислам бу мүһүм вәзифәни дә фәгиһләрин өһдәсинә гојмушдур. Чүнки, һакимијјәт мәсәләси елә бир мөвзу дејил ки, дини саһәдән хариҹдә галсын. Әксинә, Ислам дининин бүтүн дүнјаны әһатә едән ганунлары вә сонунҹу дин олмасыны нәзәр алмагла, һакимијјәт вә һөкумәт һаггында камил низамнамәси вардыр. Динин дөвләт мәсәләләринә дәхаләт етмәсини әглин мәнасыныз билмәмәсиндән әлавә, бу ишин әгли ҹәһәтдән зәруури олдуғуну дә тәсдигләјир.\nӘҝәр дин нәзәриндән һакимијјәтә бахсаг, дөвләтин әсас вәзифәси ҹәмијјәтдә илаһи дәјәрләри, Ислами әсаслары вә шәри ҝөстәришләри горумагдан ибарәтдир. Беләликлә, әгл һөкм едир ки, белә бир һөкумәтин башында илаһи ҝөстәришләри вә дәјәрләри ән јахшы билән вә горујан бир дәстә дурмалыдыр. Әҝәр бу мәгамда мәсум Имам (әлејһиссалам) олса, ән лајиглиси одур. Гејб дөврүндә исә бу мәгамын ән лајигли нүмајәндәләри адил вә хүсуси шәраитә малик фәгиһләрдир.\nБашга сөзлә десәк, әгл һөкм едир ки, Ислами, етигади вә дини һөкумәтин башында һәмин ҹәмијјәтин елә бир шәхси гәрар тутумалыдыр ки, мәсум Имам (әлејһиссалам) гејбдә олан дөврдә Исламын вә шәриәтин әсасларыны вә һөкмләрини горуја билсинләр. Мәсум Имам (әлејһиссалам) гејбдә олан заманда исә бу мәгама ән лајигли шәхсләр адил вә алим фәгиһләрдир.\n Кафи, ҹ.1; сәһ.58; һәдис 19\n Иҹтиһад елминин әсаслары, сәһ.383-405; Ислам динин мәктәби вә игтисади нәзми, Устад Һадәви,\n3165 Təzə kəlam 2008/08/23\n5306 Təzə kəlam 2012/07/02\n: چرا اسلام باید توسط فقها اداره شود؟\n6509 Təzə kəlam 2007/07/31\nاسلام دین خاتم است و احکام، قوانین و دستوراتش ثابت و جنبه جاودانگی دارد و باید همان طوری که از روز اوّل پاسخ گوی تمام مشکلات بوده برای همیشه پاسخ گو باقی بماند، از طرف دیگر؛ هر روز اوضاع و شرایط جدیدی ...\n3604 Təzə kəlam 2011/01/10\n3404 Təzə kəlam 2011/09/11\n3755 Təzə kəlam 2010/07/05\n3819 Təzə kəlam 2009/03/16\n2230 Qərzulhəsənə və riba\n3699 امام حسن مجتبی ع\n4127 بیشتر بدانیم\n4860 Təzə kəlam\n7131 Hüdud, Qisas və diyat


Q=8	C=0	SS=0	LS=2	PS=5	DC=0	LC=0	SD=0	BS=1	G0=35	G1=23	G2=7	DLID=az_RU	BODY=Нәһәмја 5 | Онлајн Мүгәддәс Китаб | Јени дүнја тәрҹүмәси\nНәһәмја истисмара сон гојур (1—13)\nНәһәмјанын фәдакарлығы (14—19)\n5 Халгын киши вә гадынлары јәһуди гардашларындан дад етмәјә башладылар.+ 2 Бәзиләри дејирди: «Күлфәтимиз бөјүкдүр, оғлумуз, гызымыз чохдур. Јашамаг үчүн бизә тахыл лазымдыр». 3 Башгалары исә дејирди: «Гытлыг заманы тахыл алмаг үчүн тарлаларымызы, үзүм бағларымызы, евләримизи ҝиров гојуруг». 4 Бир башгалары: «Шаһа хәраҹ өдәмәк үчүн тарлаларымызы, үзүм бағларымызы ҝиров гојуб борҹа пул ҝөтүрмүшүк.+ 5 Ахы бизим дә ҹанымыз гардашларымызын ҹаны кими ҹандыр, өвладларымыз онларынкындан һеч дә әскик дејил. Амма биз оғул-гызларымызы көлә етмәк мәҹбуријјәтиндәјик. Гызларымыздан бир нечәси артыг көләдир.+ Әлимиздән исә һеч нә ҝәлмир. Тарлаларымыз, үзүм бағларымыз инди башгаларынын мүлкүдүр», — дејә шикајәт едирдиләр. 6 Онларын ҝилеј-ҝүзарыны, сөзләрини ешидәндә бәрк һирсләндим. 7 Ҝөтүр-гој етдикдән сонра әсилзадәләрә вә мәмурлара наразылығымы билдириб дедим: «Бу нә ишдир тутурсунуз? Һәр кәс гардашындан сәләм тәләб едир!»+ Сонра мән онлара ҝөрә бөјүк јығынҹаг топладым. 8 Онлара дедим: «Биз башга халглара сатылмыш јәһуди гардашларымызы имканымыз дахилиндә сатын алмышыг. Инди дә сиз өз гардашларынызы сатаҹагсыныз,+ биз дә онлары сатын алаҹағыг?» Онлар сусуб, бир сөз дејә билмәдиләр. 9 Мән онлара дедим: «Јахшы иш тутмурсунуз. Һеч Аллаһымыздан горхмурсунуз?+ Ахы нијә дүшмән халглар бизә тәнә етмәлидир? 10 Мән дә, гардашларым да, нөкәрләрим дә халга пул вә тахыл борҹ веририк. Амма риҹа едирәм, ҝәлин сәләмлә пул вермәјә сон гојаг.+ 11 Ҝүнү бу ҝүн онларын тарлаларыны, үзүм вә зејтун бағларыны, евләрини өзләринә гајтарын.+ Һәмчинин борҹ вердијиниз пулун, тахылын, тәзә шәрабын вә јағын јүздә бирини* онлара ҝери верин». 12 Онлар дедиләр: «Һәр шеји гајтараҹағыг, онлардан һеч нә истәмәјәҹәјик. Дедијин кими едәҹәјик». Онда каһинләри чағырдым вә тәгсиркарлары бу сөзә әмәл едәҹәкләринә анд ичдирдим. 13 Сонра јахамы силкәләјиб дедим: «Гој Аллаһ сөзүнүн үстүндә дурмајан һәр кәси ев-ешијиндән, мүлкүндән бу ҹүр силкәләјиб атсын. Гој о адамы бу ҹүр силкәләсин, һеч нәји галмасын». Ҹамаат бир ағыздан: «Амин!» — дејиб Јеһованы мәдһ етди. Онлар дедикләри кими етдиләр. 14 Бундан әлавә, шаһ Артаксерксин+ мәни Јәһуда торпағына вали+ тәјин етдији ҝүндән етибарән, он ики ил әрзиндә, јәни шаһын һакимијјәтинин ијирминҹи илиндән+ отуз икинҹи илинә+ гәдәр нә мән, нә дә гардашларым валијә чатан чөрәкдән јемәдик.+ 15 Мәндән әввәлки валиләр исә халгын чијнинә ағыр јүк гојмушдулар, һәр ҝүн онлардан чөрәк вә шәраб үчүн гырх ҝүмүш шекел* алырдылар. Валиләрин гуллугчулары да ҹамаата зүлм едирди. Мән исә Аллаһдан горхдуғум үчүн белә етмирдим.+ 16 Үстәлик, диварын тикилмәсинә мән дә көмәк едирдим. Хидмәтчиләримин дә һамысы ишләјирди. Биз бир тарла белә, алмадыг.+ 17 Сүфрәмдә 150 нәфәр јәһуди вә мәмур, һабелә әтраф халглардан јанымыза ҝәләнләр јемәк јејирди. 18 Һәр ҝүн мәним үчүн 1 өкүз, 6 көк гојун вә гушлар һазырланырды. Һәмчинин он ҝүндән бир сүфрәмдә нөвбәнөв боллуҹа шәраб олурду. Анҹаг мән валиләрә чатан чөрәји тәләб етмирдим, онсуз да халг ағыр јүк алтында иди. 19 Еј Аллаһым, бу халг уғрунда ҝөрдүјүм ишләрә ҝөрә мәни јахшылыгла хатырла.+\n^ Јахуд бир фаизини, јәни ајда бир фаизини.


Q=14	C=2	SS=0	LS=5	PS=5	DC=0	LC=0	SD=0	BS=1	G0=32	G1=22	G2=9	DLID=az_RU	BODY=Һәвариләрин ишләри 11 | Онлајн Мүгәддәс Китаб | Јени дүнја тәрҹүмәси\nҺәвариләрин ишләри 11:1—30\nБутрус һәвариләрә иман ҝәтирәнләр һагда данышыр (1—18)\nБарнәба илә Шаул Сурија Антакјасында (19—26)\nШаҝирдләр илк дәфә мәсиһи адланырлар (26)\nАғаб гытлыг олаҹағыны хәбәр верир (27—30)\n11 Јәһудијјәдә олан һәвариләр вә гардашлар башга халглардан оланларын да Аллаһын сөзүнү гәбул етдикләрини ешитдиләр. 2 Бутрус Јерусәлимә ҝәләндә сүннәт тәрәфдарлары+ ону тәнгид едиб дедиләр: 3 «Сән сүннәтсизләрин евинә ҝетмисән, онларла чөрәк кәсмисән». 4 Онда Бутрус һәр шеји тәфәррүаты илә онлара изаһ етмәјә башлады: 5 «Мән Јаффа шәһәриндә идим вә дуа едирдим. Бу заман бир ҝөрүнтү ҝөрдүм. Ҝөрдүм ки, бөјүк кәтан сүфрәјә бәнзәр бир шеј дөрд уҹундан асылы вәзијјәтдә ҝөјдән јерә ендирилир. О, дүз мәним габағыма ҝәлди.+ 6 Баханда орада јерин дөрдајаглы ҹанлыларыны, вәһши һејванлары, сүрүнәнләри вә ҝөј гушларыны ҝөрдүм. 7 Һәмчинин бир сәс ешитдим. Бу сәс мәнә деди: “Бутрус, дур, кәс вә је!” 8 Анҹаг мән дедим: “Хејр, Аға, мәним дилимә һеч вахт мурдар вә ја напак шеј дәјмәјиб”. 9 Ҝөјдән ҝәлән сәс икинҹи дәфә деди: “Бир дә Аллаһын пак етдији шејләрә мурдар демә”. 10 Бу сәс үчүнҹү дәфә тәкрарланды вә һәр шеј ҝөјә галхды. 11 Бу дәм Гејсәријјәдән мәним далымҹа ҝөндәрилмиш үч адам галдығымыз евә јахынлашды.+ 12 Руһ мәнә деди ки, тәрәддүд етмәдән онларла ҝедим. Бу алты гардаш да мәнимлә ҝетди вә биз о адамын евинә ҝирдик. 13 Һәмин адам евинә мәләк ҝәлдијини бизә данышды. Мәләк она демишди: “Јаффаја адам ҝөндәр вә Бутрус ләгәбли Шимону чағыртдыр.+ 14 Онун данышаҹағы шејләрин сајәсиндә сән вә евиндәкиләр хилас олаҹагсыныз”. 15 Мән сөзә башладым. Бирдән онлара, лап башланғыҹда бизә верилдији кими, мүгәддәс руһ верилди.+ 16 Онда Ағанын сөзләри јадыма дүшдү. О дејирди: “Јәһја су илә вәфтиз едирди,+ сиз исә мүгәддәс руһла вәфтиз едиләҹәксиниз”.+ 17 Әҝәр Аллаһ Ағамыз Иса Мәсиһә иман ҝәтирән бизләрә бағышладығы әнамы онлара да бағышлајыбса, мән кимәм ки, Аллаһа мане олум?»+ 18 Онлар бу сөзләри ешидәндә сакитләшдиләр вә Аллаһа алгыш едиб дедиләр: «Демәли, Аллаһ башга халглардан оланлара да төвбә едиб һәјата говушмаг имканы ачды».+ 19 Стефанын гәтлиндән сонра башлајан тәгибә ҝөрә дағылышанлар+ Финикија, Кипр вә Антакјаја ҝедиб чыхдылар. Амма онлар Аллаһын сөзүнү јалныз јәһудиләрә данышырдылар.+ 20 Араларында кипрли вә киреналы шаҝирдләр варды. Бу шаҝирдләр Антакјаја ҝәлдиләр. Онлар јунандилли әһали илә сөһбәт едир вә Аға Иса һаггындакы мүждәни онлара билдирирдиләр. 21 Јеһова онларла иди вә хејли адам Ағаја иман ҝәтириб онун јолуна гошулду.+ 22 Онларын сорағы Јерусәлимдәки јығынҹаға чатды вә јығынҹаг Барнәбаны+ Антакјаја ҝөндәрди. 23 Барнәба ора ҝәләндә Аллаһын лүтфүнү ҝөрүб севинди вә һамыны Ағаја үрәкдән, мәтанәтлә садиг галмаға чағырды.+ 24 О, мүгәддәс руһла долу, иманлы вә јахшы бир адам иди. Беләликлә, хејли адам Ағаја иман ҝәтирди.+ 25 Сонра Барнәба Шаулу+ ахтармаг үчүн Тарса јолланды. 26 Ону тапыб Антакјаја ҝәтирди. Онлар бир ил әрзиндә орадакы јығынҹагла бирҝә јығышыр, Аллаһын сөзүнү ҹамаата өјрәдирдиләр. Шаҝирдләр Аллаһын һөкмү илә илк дәфә Антакјада мәсиһи адланмаға башладылар.+ 27 О ҝүнләрдә Јерусәлимдән Антакјаја пејғәмбәрләр+ ҝәлдиләр. 28 Ағаб адлы пејғәмбәр+ дуруб бүтүн јер үзүндә бәрк гытлыг олаҹағыны+ руһ васитәсилә хәбәр верди. Доғрудан да, Клавдинин дөврүндә гытлыг олду. 29 Онда шаҝирдләр гәрарлашдырдылар ки, һәр кәс Јәһудијјәдә јашајан гардашлара ҝүҹү чатан+ гәдәр јардым ҝөстәрсин.+ 30 Онлар белә дә етдиләр. Јардымы топлајыб Барнәба вә Шаул+ илә ағсаггаллара ҝөндәрдиләр.\nҺәвариләрин ишләри 11


Q=6	C=5	SS=0	LS=0	PS=1	DC=3	LC=0	SD=0	BS=2	G0=42	G1=26	G2=8	DLID=az_RU	BODY=Мәсиһи сөздә тутмаға ҹәһд едирләр (Мәтта 22) | Иса пејғәмбәрин һәјаты\nИса Мәсиһи сөздә тутмаг ҹәһди\nМӘТТА 22:15—40 МАРК 12:13—34 ЛУКА 20:20—40\nПАДШАҺА МӘХСУС ШЕЈЛӘРИ ПАДШАҺА ВЕРИН\nӘН ВАҸИБ ӘМР\nИса Мәсиһин дүшмәнләри чыхылмаз вәзијјәтдәдирләр. Елә индиҹә Мәсиһ мәсәлләр данышараг онларын ич үзүнү ачды. Фәрисиләр она суи-гәсд һазырлајырлар. Онлар Иса Мәсиһин Рома һөкумәтинә гаршы бир сөз демәсини истәјирләр. Буна ҝөрә дә ону сөздә тутмаг үчүн өз адамларыны онун јанына ҝөндәрирләр (Лука 6:7).\nБу адамлар дејир: «Устад, биз билирик ки, сән һәмишә дүз данышырсан, доғру тәлим верирсән. Сәндә тәрәфкешлик јохдур, Аллаһын јолуну һәгигәтә мүвафиг өјрәдирсән. Неҹә билирсән, падшаһа ҹан верҝиси өдәмәк дүзҝүндүр, ја јох?» (Лука 20:21, 22). Мәсиһ онларын јалтаглығына алданмыр. Чүнки бу сөзләрин архасында икиүзлүјүн вә һијләҝәрлијин олдуғуну билир. Әҝәр пејғәмбәр «дүзҝүн дејил» десә, ону Рома империјасына гаршы гијам галдырмагда тәгсирләндирәҹәкләр, јох әҝәр «дүзҝүндүр» десә, онда Рома империјасынын табелијиндә олмагдан тәнҝә ҝәлән јәһудиләр ону сәһв баша дүшүб она гаршы чыхаҹаглар. Бәс пејғәмбәр неҹә ҹаваб верир?\nО дејир: «Еј икиүзлүләр, мәни нијә сынајырсыныз? Верҝини өдәдијиниз сиккәни мәнә ҝөстәрин». Она бир динар верирләр. Иса пејғәмбәр онлара дејир: «Бурада кимин сурәти вә титулу һәкк олунуб?» Онлар ҹаваб верирләр: «Падшаһын». Онда пејғәмбәр дејир: «Елә исә, падшаһа мәхсус шејләри падшаһа, Аллаһа мәхсус шејләри Аллаһа верин» (Мәтта 22:18—21).\nАдамлар Иса пејғәмбәрин сөзләриндән һејрәтә ҝәлирләр вә демәјә сөз тапмајыб орадан ҝедирләр. Амма ҝүн һәлә битмәјиб, фәрисиләрин дә ҹәһдләри һәлә габагдадыр. Фәрисиләрин һәмләси боша чыхандан сонра башга дини групун инсанлары Иса пејғәмбәрә јахынлашыр.\nДирилмәјә инанмајан саддукиләр дирилмә барәдә вә гајынла никаһ бағламаг барәдә суал галдырырлар: «Устад, Муса белә бујуруб: “Бир киши өвладсыз өләрсә, гардашы онун дул галмыш арвадыны алмалыдыр ки, гардашынын нәсли кәсилмәсин”. Арамызда једди гардаш вар иди. Бөјүк гардаш евләнди, амма өвладсыз өлдү. Арвадыны икинҹи гардашы алды. О да, үчүнҹүсү дә — једдинҹи гардаша гәдәр һамысы о гадынла евләнди вә өлдү. Һамысындан ахырда гадын да өлдү. Инди ҝөрәсән, дириләндән сонра һәмин гадын бу једди гардашдан һансынын арвады олаҹаг? Ахы онларын һамысы бу гадынла евләнмишди» (Мәтта 22:24—28).\nСаддукиләрин Муса пејғәмбәрин јаздығы китаблары гәбул етдикләрини билән Иса Мәсиһ белә дејир: «Сиз нә Мүгәддәс Јазылары билирсиниз, нә дә Аллаһын гүдрәтиндән хәбәриниз вар. Буна ҝөрә дә јанылырсыныз. Ахы дириләндән сонра кишиләр евләнмәјәҹәк, гадынлар да әрә ҝетмәјәҹәкләр. Онлар ҝөјдәки мәләкләр кими олаҹаглар. О ки галды өлүләрин дирилмәсинә, мәҝәр Мусанын китабында, кол һаггындакы әһвалатда Аллаһын Мусаја: “Мән Ибраһимин Аллаһы, Исһагын Аллаһы вә Јагубун Аллаһыјам”, — дедијини һеч охумамысыныз? О, өлүләрин јох, дириләрин Аллаһыдыр. Сиз бәрк јанылырсыныз» (Марк 12:24—27; Чыхыш 3:1—6). Бу ҹавабдан сонра издиһам мат-мәәттәл галыр.\nИса Мәсиһ һәм фәрисиләри, һәм дә саддукиләри сусдурду. Инди исә бир-биринә дүшмән олан бу ики дини груп бирләшиб Мәсиһи сынамаг үчүн онун јанына ҝәлирләр. Бир мирзә сорушур: «Устад, Төвратда ән ваҹиб әмр һансыдыр?» (Мәтта 22:36).\nМәсиһ ҹаваб верир: «Ән ваҹиб әмр будур: “Динлә, еј Исраил! Аллаһымыз Јеһова тәк олан Јеһовадыр. Аллаһын Јеһованы бүтүн гәлбинлә, бүтүн варлығынла, бүтүн ағлынла вә вар ҝүҹүнлә сев”. Икинҹи әмр исә будур: “Башгасыны өзүнү севдијин кими сев”. Бунлардан бөјүк әмр јохдур» (Марк 12:29—31).\nҸавабы ешидән мирзә дејир: «Устад, јахшы дедин. Доғру дејирсән ки, “О, тәкдир, Ондан башгасы јохдур” вә инсанын Ону бүтүн гәлбилә, бүтүн дүшүнҹәси илә, вар гүввәси илә севмәси, һәмчинин башгасыны өзү кими севмәси бүтүн јандырма гурбанларындан вә башга гурбанлардан гат-гат гијмәтлидир». Иса пејғәмбәр онун ағылла ҹаваб вердијини ҝөрүб дејир: «Сән Аллаһын Падшаһлығындан узаг дејилсән» (Марк 12:32—34).\nАртыг үч ҝүндүр ки (9, 10 вә 11 нисан), Иса пејғәмбәр мәбәддә тәлим верир. Даһа она суал вермәјә ҹүрәт етмәјән дин хадимләриндән фәргли олараг, бу мирзә вә бәзи инсанлар ону бөјүк һәвәслә динләјир.\nФәрисиләр Иса пејғәмбәри сөздә тутмаг истәсәләр дә, о, неҹә ҹаваб верир?\nИса пејғәмбәр саддукиләрин ону сөздә тутмаг ҹәһдләрини неҹә боша чыхарыр?\nМирзәнин суалына ҹаваб олараг Иса пејғәмбәр нәјин даһа ваҹиб олдуғуну вурғулајыр?\nИсанын дириләҹәк шәхсләр һагда дедији «нә евләнәҹәк, нә дә әрә ҝедәҹәкләр» сөзләри јер үзүндәки дирилмәјә аиддир?\nМәсиһи сөздә тутмаға ҹәһд едирләр


Q=2	C=0	SS=0	LS=1	PS=0	DC=0	LC=0	SD=0	BS=1	G0=176	G1=128	G2=60	DLID=az_RU	BODY=Nur-az.com - Исраилин ҝәләҹәји јохдур!\n11 Октјабр 2015\nИсраилин ҝәләҹәји јохдур!\nҜенерал Сәнајирад Меһрлә сөһбәтләшир\nДүшүнҹәли дөвләт рәсмиси һәрби сиррин ачылмасына јол вермәз\nИслам Ингилабы Кешикчиләри Корпусунун сијаси шөбә рәиси Рәсул Сәнајирад Американын Ирагда күтләви гырғын силаһы олмасыны бәһанә едиб тәфтиш апармаг истәмәсинә мүнасибәт билдириб: Бу ҝүн биз буну тәҹрүбәдә ҝөрмүшүк, һеч бир дүшүнҹәли дөвләт рәсмиси һәрби сиррин ачылмасына јол вермәз...\nҸәнаб Сәнајирад Меһрлә сөһбәтиндә дејиб: Јени гурулмуш Иран Ислам Республикасы мүһарибә һазырлығына малик олмадығы бир заманда 8 иллик мүһарибәјә ҹәлб едилди. Имам Хомејнинин (р) әмри илә дүнјанын һәссас дөврүндә әзәмәтли Ислам Ингилабыны гәләбәјә чатдырмыш ҝәнҹләр нәфәс дәрмәк имканы тапмамыш узун сүрән мүһарибәдә өз фәдакарлыгларыны дүнјаја нүмајиш етдирдиләр.Â\n8 иллик мүгәддәс мүдафиә мүһарибәси бүтүн чәтинликләринә вә аҹылыгларына бахмајараг ингилабчы ҝәнҹләрин мејданда өз етигадларыны сүбута јетирмәси үчүн мејдан олду.Â\nÖлкәјә тәҹавүз етмәк истәјән дүшмән гаршысында иранлы ҝәнҹләрин јаратдығы гәһрәманлыг дастаны бу ҝүн үчүн дәјәрли тәҹрүбәдир. Бу тәҹрүбәләр әсасында дүшмәнә, башда Америкаја етимадсызлыг мөвҹуддур. Диҝәр тәрәфдән өлкәјә нүфуз үчүн чалышан дүшмән гаршысында мүдафиә тәҹрүбәси топланыб.Â\nРәсул Сәнајирад Имам Хомејнинин (р) әмри илә дөјүш либасы ҝејиб ҹәбһәјә јолланан ҝәнҹләрдән олуб. Мүһарибәдә бөјүк тәҹрүбә топлајыб. Онун тәҹрүбәләри сонрадан ингилабын мәгсәдләринә чатмаг јолунда фајдалы олуб. Ҝенерал Сәнајирад һазырда СЕПАҺ-ын сијаси бөлмәсинин рәиси, СЕПАҺ команданынын мүавинидир. Мүгәддәс мүдафиә һәфтәси сәбәб олду ки, Рәсул Сәнајирадла мүһарибә илләри, ондан сонракы илләр барәдә сөһбәтләшәк.Â\nСуал: 1359-ҹу ил, шәһривәр ајынын 31-дә, јәни мүһарибә башлајан ҝүн һарада идиниз?\nҸаваб: Мән 1345-ҹи илдә дүнјаја ҝәлмишәм. 59-ҹу илдә мүһарибә башлајанда мәктәбли бир јенијетмә идим. Ингилабдан мәлуматлы әдәбијјат мүәллимимиз варды. Мүһарибәнин илк ҝүнләриндә Хүррәмшәһрдән олан бир јенијетмәнин гәһрәманлығындан данышды.Â\nМән јахшы инша јазырдым. Мүәллим буна ҝөрә мәни һәвәсләндирирди. Мән мүһарибәни мүәллимин дилиндән таныдым. БӘСИҸ, көнүллүләр сырасында идим, илк һәрби тәлимләри БӘСИҸ васитәси илә ҝөрдүм. Беләҹә дөјүш техникасы илә таныш олдум.Â\nХүсуси бир ҝәрҝинлик јашанан ингилаб аб-һавасында БӘСИҸ сыраларына гатылмышдым. Бу иш чох мүһүм иди. Амма ҹәбһәдә 60-ҹы илдә олдум. 1360-ҹы ил, деј ајында һәрби тәлимләрдә олдум. Ҹәбһәјә ҝетмәк үчүн илк һазырлыгдан кечдим.Â\n“Тәригул-Гүдс” әмәлијјатындан 1 ај кечмәмиш Бустана езам едилдим, тәҹһизатдан бир ҝүн сонра өн хәттә ҝөндәрилдим.Â 15 јашым варды. Мән дә өн хәттә ҝетмәсинә иҹазә верилмәјән јенијетмәләрдән идим, дөјүшә ҝетмәк үчүн чох чалышмалы идим.Â\nСуал: Ҹәнаб Рәһбәр Ајәтуллаһ Хаменеи сон ҝүнләрдә дүшмән нүфузундан чох данышыр. Мүгәддәс мүдафиә илләриндә дә бу мәсәлә һаггында ҹидди данышылырды? Әҝәр данышылырдыса һансы нөгтәләрә тохунулурду?\nҸаваб: Дүшмәнин нүфузу хүсуси бир дөврә аид олмур. Әҝәр рәгибләр ҝәрҝин шәраитдә гаршы тәрәфин ирадәсинә тәсир ҝөстәрә билирсә нүфуз баш верир.Â\nДүшмәнин нүфузу һәрби саһәдән сијаси саһәјә кечир. Һәрбидә дүшмәнин нүфузу дедикдә хүсуси бир групун рәгибин архасына кечиб кәшфијјат мәлуматы топламасы нәзәрдә тутулур. Бу кәшфијјат әмәлијјатларыны нүфуз адландырырлар. Мәним олдуғум ҹәбһәдә ираглыларын белә имканы јох иди, биз дүшмән архасына нүфуз едә билирдик.Â\nСуал: Ингилабдан әввәл вә мүһарибә дөврүндә дүшмәнин нүфуз етмә шәраити неҹә иди?\nҸаваб: Шаһлыг режими дөврүндә Иран Гәрбин тәсири алтында иди, бу нүфуздан да јухары бир вәзијјәтдир. Ингилабдан әввәл өлкәнин талеји илә бағлы гәрар чыхаран онлар идиләр. Она ҝөрә дә һәмин дөврдә дүшмәнин нүфузу актуал дејилди. Нә заман дүшмәнин гаршысында бир хәтт чәкилирсә вә дүшмән бу хәтти ашмалы олурса онун нүфуз етмәси дә мәна кәсб едир.Â\nМән ҹәбһәдә олдуғум дөврдә дүшмәнин нүфуз етдијини хатырламырам. Биз бунун гаршысыны алмаг үчүн сәнҝәрләр гурмушдуг. Дүшмән нүфуз етмәк үчүн фүрсәт ҝөзләјир. Кешикчи ојагса онун нүфуз етмәси чәтин олур.\nСуал: О заман командирләр дүшмән нүфузундан еһтијатлы олмаға чағырырдылар. Инди дә Ҹәнаб Рәһбәр дүшмәнин нүфузу тәһлүкәсиндән данышыр. Сон 2-3 ајда бу хәбәрдарлыглар артыб. Олсун ки, нүвә разылашмасы дүшмәнин нүфузуна шәраит јарадыб. Мүһарибә заманы дүшмәнин неҹә нүфуз едә биләҹәји мәлум иди. Бу ҝүн исә ајдын дејил. Сизин нәзәринизҹә, бу ҝүн Ҹәнаб Рәһбәр һансы нөгтәләри нәзәрдә тутур, дүшмән нүфузунун гаршысыны неҹә алмаг олар?\nҸаваб: Дүшмән тәсәввүр едир ки, нүвә разылашмасындан сонра Ирана нүфуз етмәк шәраити јараныб. Онларын нәзәринҹә мүзакирәләрдән сонра тәзјигләр бизим стратеҝијамыза тәсир ҝөстәриб. Онлар разылашма васитәси илә өлкәјә нүфуз үчүн һазырлыг ҝөрүрләр.Â\nДүшмәнин бу јолу сечмәсинин сәбәби әввәлки үсулларын тәсирсиз олмасыдыр. Бүтүн јоллара әл атмыш дүшмән планларынын баш тутмадығыны ҝөрүб јени јол сечир. О шаһид олуб ки, санксијалар шәраитиндә Иран елм вә технолоҝија саһәсиндә бөјүк наилијјәтләр әлдә едиб.Â\nБу ҝүн биз ракет санајесиндә бөјүк наилијјәтләр әлдә етмишик, санксијалар шәраитиндә јени технолоҝијалар әлдә олунуб. Елми инкишафа санксијалар мане ола билмәјиб. Мәдәнијјәт вә идеолоҝија саһәсиндә дә ҝери галмамышыг, һәрәкәт үчүн шөвг вар. Белә бир шәраитдә дүшмән кечмиш сијасәтләри фајдасыз сајараг јени јол ахтарыр.Â\nСуал: Кимләр Америка илә әлагәләрин бәрпасына көмәк едә биләр?\nҸаваб: Бәзиләри дүшүнүр ки, Америка илә әлагәләр гачылмаздыр, бир сыра мәсәләләрин һәлли үчүн әлагәләр бәрпа олунмалыдыр. Бу адамлар рабитәләрин бәрпасына көмәк едә биләр.Â\nАчыг десәк, Иран Ислам Республикасындакы гәрбјөнлү ҹәрәјан Америка илә рабитәләрин бәрпа олунмасы тәрәфдарыдыр. Өлкәмиздә Гәрбә вурғун оланлар вар. Онлар хәјанәткар дејил, садәҹә тәсәввүр едирләр ки, инкишаф үчүн Гәрб моделини сечмәкдән башга јол јохдур.\nБәзиләри исә мүстәгиллији гурбан вермәк баһасына да олса Гәрблә рабитәләри тәләб едир. Амма азадлыг бәһанәси илә мүстәгиллији гурбан вермәк олмаз. Әслиндә мүстәгиллик јохса азадлыг да јохдур. Кимсә дејә билмәз ки, биз Исламсыз республика истәјирик. Гәрб модели ардынҹа оланлар бу ҝүнә гәдәр шаһид олублар ки, Ислам Республикасы мүгавимәтдә неҹә уғурлар газаныб. Америкалылар да баш-баша ҝәлмәјин фајдасыз олдуғуну ҝөрдүләр.Â\nБу ҝүн Америка халгымызын инанҹыны дәјишмәк истәјир. Тәлгин едирләр ки, рабитәләрин бәргәрар олмасында Иранын да хејри вар. Онлар нүвә саһәсиндә мүзакирәләри башга саһәләрә дә сирајәт етдирмәк истәјирләр. Һәтта реҝионда нүфуз мәсәләсини габардырлар.\nСуал: Дүшмән нә үчүн реҝионда нүфуз ардынҹадыр, бунун үчүн һансы васитәләри вар?\nҸаваб: Мәнтәгәнин бәзи әрәб өлкәләри узун илләрдир Гәрбә бағлыдыр. Бу өлкәләрин вәтәндашлары өзләрини Иран Ислам Республикасынын вәтәндашы илә мүгајисә едәндә иткиләрини анлајырлар.Â\nМисирин танынмыш шәрһчиси Һәсәнејн Һејкәл нүвә разылашмасындан сонра белә бир шәрһ вериб ки, Гәрблә ики анлашма модели мөвҹуддур. Бир модел ачыг гапылар сијасәтидир вә Гәрбә тәслимчиликдән ибарәтдир, икинҹи модел Иран Ислам Республикасынын моделидир, мүгавимәт васитәси илә Американы ҝери отуртмагдыр.Â Шәрһчи бу фикирдәдир ки, Иранын 5+1 илә мүзакирәләри Ислам Республикасынын игтидарыны ҝөстәрир.\nШәрһчи вурғулајыб ки, Иран Ислам Республикасы сионизмлә сазишә ҝетмир. Бу вәзијјәтдә Исраилин ҝәләҹәји јохдур, чүнки халг Иран моделиндән илаһмланыр, сионизмә гаршы чыхыр.\nБу ҝүн дүшмән нүфузундан данышаркән мөвзуја әһатәли јанашмалыјыг. Өтән ҝүнүн танынмыш ингилабчысы да бу ҝүн мүбаризәдән јорулуб Америкаја хиласкар кими баха биләр. Бу јанлыш һесабатын нәтиҹәсидир. Америкалылар һисс едирләр ки, бу ҝүн нүфуз етмәк үчүн зәмин вар.Â\nСуал: Исфәнд ајында кечириләҹәк сечкиләри бәзиләри дүшмәнин нүфузу үчүн мүнасиб дөнәм сајыр. Бу саһәдә өнләјиҹи тәдбирләр нәдән ибарәтдир?\nҸаваб: Америкалылар үмид едир ки, Гәрблә сазиш тәрәфдарлары Иранда иш башына ҝәләҹәк. Бу арзунун һәјата кечиб-кечмәмәси халгын диггәтиндән асылыдыр. Бу ҝүн бәзиләри һәтта Нәзарәт Шурасынын вәзифәләрини суал алтына алыр. Бу ниҝаран едиҹидир.Â\nБу ҝүн сијаси експертләр тәрәддүддәдир ки, нә үчүн Нәзарәт Шурасына гаршы шүарлар дүшмәнин нүфуз ҹәрәјаны илә ејни вахтда верилир. Һәгигәт будур ки, сон сөз халгындыр. Әҝәр халгын ләјагәтли шәхсләри танымасы үчүн мүнасиб атмосфер олса дүшмәнин нүфуз имканы зәифләјир. Сијаси груплар шәффаф фикир билдирмәлидир. Әлләринә имамын әксини ҝөтүрүб, дахилдә Гәрбә үз тутмамалыдырлар. Әҝәр бу инсанлар ачыг мөвге ортаја гојсалар, халг дүшмәнин нүфузуна сәс вермәјәҹәк, өз ләјагәтини, иззәтини уҹа тутаҹаг.Â\nФәза шәффаф олса халгымыз јеткин халгдыр. Әҝәр хатырлајырсынызса, нүвә шәнлији дејилән тәдбирә чох адам гатылмады. Рамазан ајы руһијјәсиндә олан инсанлар мүзакирәләр узандығындан Америкаја етимадсыздыр.Â\nАмерикалылар өз һесабатында сәһвә јол вериб. Халгымызы јахшы танысајдылар зоракы аддымлар атмаздылар. Ингилабын бәрәкәтиндән халгымыз сијаси јеткинлијә саһибдир. Америкалылар 28 мордад чевирилишиндә, мүгәддәс мүдафиә илләриндә бөјүк сәһвләрә јол вериб. Биз Ирагла мүһарибә апаранда америкалылар Фарс көрфәзиндә бизим нефт естакадаларымыза һүҹум етмишди. СЕПАҺ вә ордунун диггәтини бу мәсәләјә ҹәлб етмишдиләр, диггәтимизи бир нөгтәјә јөнәлдә билмирдик. Бүтүн бунлар бизим тарихи јаддашымыза һәкк олунуб.Â\nАмерикалылар бизим халгын иттиһад хүсусијјәтләринә диггәтли олмалыдырлар. Америка империализми Иран вә Ислам кимлијинә ујғун олмајан аддымлар атыр. Биз Ислам кимлијимиздә ашура гијамындан илһам алмышыг. Иранлы кимлијимизлә дә һеч вахт зор вә тәҹавүзә бојун әјмәмишик.Â\nСуал: Өлкә президенти дејиб ки, нүвә разылашмасы сајәсиндә мүһарибә тәһлүкәси арадан галхыб. Разылашмадан өнҹә мүһарибә тәһлүкәси вардымы?\nҸаваб: Дүшүнүрәм ки, америкалылар, һәддини ашанлар гаршысында әлбир олмалыјыг. Өлкә президенти америкалылара чох хәбәрдарлыг едир. Олсун ки, мүәјјән мәгамларда рәгиби разы салмаг үчүн сијаси ҝедишләр олуб вә бу ҝедишләр о гәдәр дә сәмәрә вермәјиб.Â\nАмерикалылар һәрби тәҹавүзә ишарә илә бүтүн сечимләр миз үстәдир дејиб јалан данышырлар.Â Онлар Ирана хәбәрдарлыг едәндә өзләриндә руһијә јаратмаг истәјирләр. Амма јашадыглары игтисади бөһран, Әфганистан вә Ирага тәҹавүзләри артыг буна јол вермир. Обама ҹидди дәјишикликләр шүары илә сечилиб. Америка халгы сијаси сәһнәдә дәјишикликләри јалныз нүвә мүзакирәләри јолу илә мүмкүн сајыр.Â\nБәли, мејдан һәгигәтләри башга сөз дејир. Президент СЕПАҺ команданлары илә ҝөрүшдә деди ки, дүнјанын һеч бир ҝүҹү Иранла мүһарибәјә ҹүрәт етмәз. Бәли, дүшмән гаршысында вәһдәти горумалыјыг.Â\nСуал: Ҹәнаб Рәһбәр СЕПАҺ команданлары илә ҝөрүшдә бујурду ки, СЕПАҺ-ын дүшмәнин нүфузу мүгабилиндә ролу бөјүкдүр. Буну да вурғулады ки, СЕПАҺ-ын фәалијјәти тәкҹә һәрби саһәдә дејил. СЕПАҺ дүшмәнин нүфузуна гаршы һансы ишләри ҝөрә биләр?\nҸаваб: Дүшмән нүфузу игтисадијјат, мәдәнијјәт, сијасәт, тәһлүкәсизлик саһәсиндә мәна дашыјан мәфһумдур. СЕПАҺ өз миссијасына ујғун олараг бүтүн бу саһәләрдә иш ҝөрә биләр. Һазырда СЕПАҺ тәһлүкәсизлик бахымындан дәгиг анализ апарыб мәсуллара лазыми информасијаны верә биләр. СЕПАҺ мүгавимәт игтисадијјатына көмәк едә биләр. Бу саһәдә дүшмән нүфузуну ашкарлајыб мәсуллары мәлуматландырар. Гуруҹулуг ишиндә дөвләтә јардымчы ола биләрик. Бу һалда сәмәрәлилик даһа чох олар.Â\nПрезидент Ингилаб Кешикчиләри гаршысында ачыг билдирди ки, СЕПАҺ ишсизлијин арадан галдырылмасында дөвләтә јардымчы ола биләр. Әҝәр дүшмән бизим етигадымызы һәдәфә алыбса, СЕПАҺ мәдәнијјәт вә идеолоҝија саһәсиндә аддым ата биләр, бу саһәдә тәҹрүбәләри дә вар.Â\nИмам Хомејни (р) бујурур: “Әҝәр өлкәдә БӘСИҸ, көнүллүлүк тәфәккүрү һаким олса, биҝанәләрин тамаһ ҝөзү кор олаҹаг.” Әҝәр биз ҹиһад тәфәккүрүнү мәдәнијјәтә чевирсәк уғур газанаҹағыг. Дини дүшүнҹә, ашура дүшүнҹәсини ҝүҹләндирсәк, бу дүшмән нүфузу гаршысында сәмәрәли тәдбир олаҹаг.Â\nƏҝәр сијаси сәһнәдә СЕПАҺ дүшмәнинин анализини апарса, әлдә етдији информасијаны вахтында дөвләт башчыларынын ихтијарына версә бу чох сәмәрәли олар. Мүһарибә дөврүндә азадлыг һәрәкаты дүшмәнин бешинҹи сүтуну иди. Бу һәрәкат дүшмәнә ишләдијини өзү дә билмирди. Амма ҝөрдүјү ишләр дүшмәнин хејринә иди.\nСуал: Мүһарибәдән сонра дүшмәнин нүфузу нә вахт ҝүҹләниб?\nҸаваб: Мүһарибә дөврүндә, мүһарибәдән сонракы илләрдә дүшмән нүфузу актуал мөвзу олуб. Бу нүфузун ҝүҹләнән вә зәифләнән дөврләри вар. Бу ҝүн гәрблиләр Иран ҹәмијјәтинин либераллашмасындан данышыр. Тәәссүф ки, бәзи ҹәнаблар Гәрбин нормаллашдырма тәклифләрини теоризә едирләр. Бир ҹәнаб дејир ки, ислаһатлар дөврүндә ишә башладыг, амма баша чатдыра билмәдик. Онлар ингилабдан гајнагланан тәфәккүрү дәјишмәк истәјирләр. Мүбаризә вә мүгавимәт шүарларындан өз истәдикләри чыхарышлары апарырлар.Â\nБиз мүһарибә башлајанда да дүшмән нүфузундан зәрәр чәкирдик. Бәни Сәдр кими бир шәхс өлкә президенти мәгамына галхмышды, амма дүшмәнин хејринә ишләјирди. Иран Ислам Республикасынын әсас сүтуну халгдыр. Әҝәр мүһарибәдә БӘСИҸ олмасајды нәләр баш верәҹәјини демәк чәтиндир. Мүһарибә башлајандан халг өндә олуб.Â\nСуал: Бу ҝүн Иран халгы дүшмәнин нүфузуна гаршы нә едә биләр? Сизин нәзәринизҹә, дүшмәнин нүфуз шәраити ағырлашыб, јохса асанлашыб?\nҸаваб: Бизим тәҹрүбә вә сијаси јеткинлијимиз артыгҹа дүшмән дә һијләҝәрләшиб. Онлар јени үсуллар сечиб. Өтән ҝүнә гәдәр реҝионда бизә гаршы вурушанлар нүвә разылашмасы моделиндә аддымларла өлкәјә нүфуз етмәк истәјир. Онлар өз дахили мәсәләләрини бејнәлхалг һүгугла шәртләндириб. Бу саһәдә һијләҝәрлик едирләр. Өз мәгсәдләрини мүзакирәләрлә һәјата кечирмәјә чалышырлар. Бизим идеологлар вә сијасәтчиләр дүшмән нүфузу мөвзусуну сонадәк ајдынлашдырмалыдыр. Әҝәр халг баша дүшсә ки, дүшмәнин мәгсәди өлкәјә нүфуз етмәкдир 57-ҹи илдәки кими ајаға галхаҹаг.Â\nБу ҝүн дүшмән сечкиләрдән фајдаланмаға чалышыр, сазишчиләри иш башына ҝәтирмәк истәјир.Â Əҝәр сијаси шәхсијјәтләр, дөвләт рәһбәрләри мәсәләнин нә јердә олдуғуну халга чатдырса халг дүшмән нүфузунун хејринә сәс вермәјәҹәк. Халг сијасәт вә игтисадијјат саһәсиндә дүшмән нүфузунун нә олдуғуну дәрк етсә бунунла разылашмаз.Â\nДүшмән о заман нүфуз едә билир ки, үзүнә маска тахыб дост чөһрәсиндә сәһнәјә дахил олур. Биз дүшмәни танымаг мәһарәтинә јијәләнмәлијик. Халг һәгигәти билсә ингилаб вә республиканын мүдафиәсиндә дајанаҹаг. Халг мүстәгиллик вә азадлыға әһәмијјәт верир. Мүһарибә илләриндә дүшмәнин ким олдуғу ҝөз габағында иди. Шәффафлашдырмаға еһтијаҹ јох иди. Амма сијаси нүфуз мәсәләси мүрәккәб мәсәләдир, мүтәхәссисләр бу мөвзуну ајдынлашдырмалыдыр.Â\nСуал: Информасија шәбәкәләринин нүфузуна гаршы нә едә биләрсиниз?\nҸаваб: Бәли, нүфуз јолларындан бири информасија васитәләридир. Бир заман Ҹәнаб Рәһбәр бу барәдә данышды. Онун сөһбәтиндән сонра бәзиләри мәтбуаты дүшмән гәрарҝаһ-ы адландырдылар. Бу сөз чохларына тохунду. Амма бир мүддәт өнҹә өлкә мәтбуатында чалышанларын мүәјјән һиссәси һазырда ББҸ, Американын радио шәбәкәләри илә һәмкарлыг едирләр. Американын бејин мәркәзләриндә Ислам Республикасына гаршы план ҹызырлар. Бир заман Иран информасија васитәләриндә чалышан Мәсуд Беһнәвәд бу ҝүн һарададыр?!Â\nİнформасија ишчиләри бизим дүшүнҹә саһәсиндә апарыҹы инсанларымыздыр. Онлар бу ишдә бөјүк рол ојнаја биләр. Бир гәзет пәһләви режиминин хејринә јаза билдији кими, Ислам вә ингилабын да хејринә јаза биләр.Â\nСуал: Нә үчүн Ҹәнаб Рәһбәр нүвә разылашмасындан сонра тәкидлә вурғулајыр ки, һәрби мәркәзләрә бахыша һеч бир шәраитдә иҹазә верилмәсин?\nҸаваб: Бурада ики нөгтәни вурғуламаг лазымдыр. Бири будур ки, һәрби шәрәф вә ҝүҹүмүз мүдафиә олунмалыдыр вә онун илк мүдафиәчиси Ҹәнаб Рәһбәрдир. Она ҝөрә дә бујурур ки, һәрби мәркәзләрә бахыша, нүвә мүтәхәссисләри илә сөһбәтә иҹазә верилмәјәҹәк.Â\nİкинҹи нөгтә будур ки, бу профилактик, өнләјиҹи аддымдыр. Гәрб гаршысында бу аддымлар атылмалыдыр.Â Бизим һәрби имканларымыз бу ҝүн онлар үчүн сирдир.Â Һәрби ҝүҹүмүзүн мәхфи олмасы өзү өнләјиҹи тәсирә маликдир. Америкалылар Ирагы күтләви гырғын силаһлары сахламагда иттиһам едирди. Тәфтиш апардылар, ајдын олду ки, бу өлкәнин һәрби ҝүҹү нәдән ибарәтдир. Јалныз бундан сонра һүҹума кечдиләр.Â\nБу ҝүн биз мүәјјән тәҹрүбәләрә саһибик вә һеч бир дүшүнҹәли башчы һәрби сиррин ачылмасына имкан вермәз. Бәзән биз өз һәрби технолоҝијамызы нүмајиш етдиририк. Дүшмәнә месаж веририк. Ракет маневрләри буна мисал ола биләр. Амма бәзи мәгамларда һәрби имканларымызы ҝизли сахламалыјыг. Мәгсәд будур ки, дүшмән бизим һәрби ҝүҹүмүзү дәгиг гијмәтләндирә билмәсин.\nДүшмән һәрби мәркәзләрдән хәбәрсиз оланда бир мүәмма илә үзбәүз галыр. Бизим нүвә мүтәхәссисләримизи шәһадәтә чатдырырлар. Ағыллы инсан бир мәсәләдә ики дәфә алданмаз. Биз бу ҝүн дә шүбһәдәјик ки, нүвә мүтәхәссисләри илә бағлы информасијалар онларын әлинә неҹә кечиб. Ҹәнаб Рәһбәр бу бахымдан мүтәхәссисләри вә елми наилијјәтләри һимајә едир.Â\nСуал: Магате башчысы Амано Теһрана сәфәриндә Парчин мәркәзинә бахыш кечирди. Буну һәрби мәркәзә бахыш сајмаг олармы?\nҸаваб: Парчин һәрби мәркәздир. Амма бу мәсәләни ајдынлашдырмаг лазымдыр. Бәзән белә мәсәләләр дахили рәгабәт мөвзусуна чевирилир. Ҝөрәк Аманонун бахыш кечирдији јер бир инзибати бина иди, јохса стратежи силаһларын сахландығы мәркәз? Бунун һәр биринин өз мәнасы вар. Биз хүсуси бир мәһарәтлә һәм мәлуматларымызы сирр сахлајаг, һәм дә онларын суалларына ҹаваб верә биләрик.Â\nКечмиш тәҹрүбәләри унутмамалыјыг. Амано ачыгламады ки, һансы информасијалары истәјир. Онун әксәр һесабатлары Иран Ислам Республикасынын әлејһинә, икили олуб. Һеч вахт гәтијјәтли мөвге нүмајиш етдирмәјиб. Гәтијјәтсизлик бизим хејримизә дејил. Сон аддым да бир рөја кими гаршыланмамалыдыр. Белә олса истәкләри чохалар. Биз чәрчивәләр мүәјјәнләшдирмәлијик. Һәрби сирләр, мүтәхәссисләр, команданлар, һәрби мәркәзләр, технолоҝијалар мәһрәманәлијини сахламалыдыр.Â\nСуал: Дүшмән истәдији мәлуматлары әлдә етмәк үчүн кәшфијјата чохлу пул хәрҹләмәлидир. Магатенин кечмишини нәзәрә алсаг, бизим она етимадымыз јохдур. Аманонун бахышы барәдә дүшүнмәјә дәјмәзми? Америкалылар вә Гәрб өлкәләри һәмишә Ирана һәдә-горху ҝәлир. Һазыркы вәзијјәтдә онлара неҹә ҹаваб вермәк олар?\nҸаваб:Â Америка рәҹәз охујур, бош данышыр.Â Амма һәрби саһәдә мүтәхәссисләримиз бүтүн бунлары ҹиддијә алмалы вә һазырлығыны јүксәлтмәлидир. Әҝәр сөздә һәдә-горхуну һәјата кечирмәк истәсәләр бөјүк иткиләрлә разылашмалыдырлар.\nŞүбһәсиз ки, онлар бизим һәрби имканларымыздан јетәринҹә мәлуматлы дејилләр. Буна ҝөрә дә һәрби саһәдә аддым атмалары бөјүк риск вә ахмаглыг олар. Нечә илләрдир һәрби тәҹавүзә ишарә илә бүтүн вариантлар миз үстәдир дејирләр. Бу бир јаландыр. Һәр һалда Иран Ислам Республикасынын игтидарыны гәбул едиб онунла мүзакирә столу архасына әјләшдиләр.Â\nБуҝүнкү Ислам Республикасы мүһарибә дөврүндәкиндән чох фәргләнир. Мүһарибәнин бир бәрһәси бу олду ки, мүдафиә саһәсиндә бөјүк тәҹрүбәләр әлдә едилди. Һәмин тәҹрүбәләрин бир газанҹы да бу ҝүн һәрби арсеналымызда јер алмыш узагмәнзилли ракетләр, баллистик ракетләрдир.Â\nМүсаһибәни һазырлады: Ҹавад Бәхши, Мәһәммәдмеһди РәһимиÂ


Q=14	C=4	SS=4	LS=4	PS=9	DC=0	LC=0	SD=0	BS=1	G0=20	G1=14	G2=8	DLID=az_RU	BODY=Әшија 9 | Онлајн Мүгәддәс Китаб | Јени дүнја тәрҹүмәси\nҸәлилә торпағында парлаг ишыг (1—7)\nСүлһ әмири (6—7)\nАллаһын әли Исраилә гаршыдыр (8—21)\n9 Лакин бу дәфәки зүлмәт өлкә әзаб чәкәркән олдуғу кими олмајаҹаг. О заман Зәбулун вә Нифталы торпағы хар олмушду.+ Сонра исә О, дәнизкәнары јол бојунҹа узанан, Иордан бөлҝәсиндә јерләшән, јаделлиләр јашајан Ҹәлиләни шәрәфләндирәҹәк. 2 Зүлмәтдә ҝәзән халгПарлаг ишыг ҝөрдү. Зүлмәт дијарында јашајанларын үзәринәНур әләнди.+ 3 Сән бу халгы чохалтдын,Севинҹини артырдын. Бичин вахты севинән адамлартәк,Гәнимәти бөлүшдүрән адамлартәкСәнин өнүндә севиндиләр. 4 Сән онларын ағыр бојундуруғуну,Чијинләри үстүндә дуран чомағы, онлары ишләдәнләрин дәјәнәјини,Мәдјәнин мәғлубијјәт ҝүнүндә олдуғу кими сындырдын.+ 5 Аддымларкән јери титрәдән һәр бир әсҝәр ајаггабысы,Гана булашмыш һәр бир палтарОда јем олаҹаг. 6 Бизим үчүн көрпә доғулду,+Бизә оғул бәхш едилди.Һакимијјәт онун чијниндә олаҹаг.+ Онун ады Мүдрик мәсләһәтчи,+ Гүдрәтли илаһ+, Әбәдијјәт атасы, Сүлһ әмири олаҹаг. 7 Һакимијјәти уҹгарларадәк јајылаҹаг,Сүлһүн сону олмајаҹаг.+О, Давудун тахтында,+ падшаһлығынын башында отураҹаг.Һакимијјәтини индидән сонсузадәкӘдаләт+ вә салеһлик+Үзәриндә бәргәрар едәҹәк.+ Буну ордулар Аллаһы Јеһованын гејрәти едәҹәк. 8 Јеһова Јагуба бир һөкм ҝөндәрди,Вә о, Исраилин үзәринә ҝәлди.+ 9 Бүтүн халг, Әфраим дә,Сәмәријјә сакинләри дә буну биләҹәк.Үрәкләри гүрурлу, ловға олдуғундан дејирләр: 10 «Кәрпиҹ евләр учду,Әвәзиндә даш евләр тикәрик.+ Әнҹир ағаҹлары кәсилди,Онлары сидрлә әвәз едәрик». 11 Лакин Јеһова Рәсинин дүшмәнләрини онун үстүнә ҝәтирәҹәк,Јағыларыны ајаға галдыраҹаг, 12 Шәргдән Арамы, гәрбдән филиштлиләри галдыраҹаг.+Онлар ағызларыны ачыб Исраили удаҹаглар.+ Јенә дә Онун гәзәби сојумур,Јенә дә әлини ашағы салмыр.+ 13 Халг исә ону ҹәзаландыран Аллаһа тәрәф дөнмүр,Ордулар Аллаһы Јеһованы ахтармыр.+ 14 Јеһова бир ҝүнүн ичиндә Исраилдән башы вә гујруғу,Пөһрәни вә гарғыны* кәсәҹәк.+ 15 Баш һөрмәтли адам вә ағсаггалдыр,Гујруг исә јалан тәлим верән пејғәмбәрдир.+ 16 Бу халгын бәләдчиләри ону аздырыр,Онларын ардынҹа ҝедәнләр чашгынлыг ичиндәдир. 17 Буна ҝөрә Јеһова онларын ҹаванларына баханда фәрәһләнмәјәҹәк,Јетиминә, дулуна рәһм ҝөстәрмәјәҹәк.Чүнки онларын һамысы дөнүкдүр, бәдәмәлдир,+Сәфеһ-сәфеһ данышырлар. Јенә дә Онун гәзәби сојумур,Јенә дә әлини ашағы салмыр.+ 18 Јаманлыг од кими аловланыр,Кол-косу јандырыб-јахыр. Галын мешәлији бүрүјәҹәк,Орадан бурум-бурум түстү галхаҹаг. 19 Ордулар Аллаһы Јеһованын гәзәбиндәнТорпаг од тутуб јаныр,Инсанлар алова јем олаҹаг. Һәтта гардаш гардаша рәһм етмәјәҹәк. 20 Бири сағда кәсиб јејәҹәк,Јенә аҹ галаҹаг,О бири солда јејәҹәк,Лакин дојмајаҹаг. Һәр бири өз голуну јејәҹәк. 21 Мәнәссә Әфраими,Әфраим Мәнәссәни јејәҹәк. Онлар бирликдә Јәһуданын үстүнә ҝедәҹәкләр.+ Јенә дә Онун гәзәби сојумур,Јенә дә әлини ашағы салмыр.+\n^ Диҝәр вариант: хурма будағыны вә гамышы.